
Minister Richard Arends durante evento di ATIA tabata firme den su presentacion 

E oportunidadnan tey 


CU su prome discurso ofi- 
cial durante e evento di ATIA 
diabierna ultimo, Minister drs. 
Richard Arends a haci un im- 
pacto riba e audiencia cu tabata 
consisti di Gobernador interin 
di Aruba, Presidente di Parla- 
mento interino, miembronan di 
Parlamento, mundo comercial y 
demas invitado. 

Richord Arends, kende 
tabota lidera e team 
negociador pa reapertura 
di Citgo a splica kico ta 
e impacto economico 
di e refineria pa Aruba, 
presupuesto di Aruba y e 
desempleo cu ta bahando. 

Minister Richard Arends a pa- 
pia riba economia di Aruba y e 
perspectivanan p’e periodo nos 
dilanti. 

Un punto cu Arends a pone en- 
fasis riba dje ta cu dialogo entre 
Gobierno y partnernan social 
tabata importante pa por a a 
logra reformanan grandi p’asina 
salvaguardia finanza publico, 
fondonan social y seguronan 
publico. 

Pa por a rebiba e 
economia mei-mei di 
un crisis economico, 

Gobierno a inverti 
den oportunidadnan 
riba tereno di energia, 
infrastructura y bentahanan 
pa crea oportunidadnan 
comercial y empleo. 

Apesar di reapertura di e re- 
fineria y un turismo alentador, 
Gobierno a compromete su mes 
pa diversifica e economia. 

“Nos kier crea oportunidnan”, 
Arends a bisa. Aparte di tur lolce 



• RICHARD ARENDS 


)N0MIC AFFAIRS 


a wordo haci caba como incenti- 
va pa comerciantenan, Gobierno 
kier bay un paso mas aleu. 

“Sin interferi den e mercado, 
nos lo kier sigui salvaguardia e 
interes di comercio local unda 
cu ta posibel. Ta den e espirito 
ey, riba mi prome dia di trabou, 
nos a mehora e criteria pa estab- 
lecimento di negoshinan nobo.” 

Den un tono personal Minister 
Arends a splica cu henter su bida 
el a wordo rondona p’e espirito 
di entreprenuers. 

“Mi welo a establece su negoshi 
na 1953 cu ainda ta operacio- 
nal, mi mayornan, mi difunto 
suegro, mi casa, tur tabata of ta 
ainda hende di negoshi. 

Un pensamento nan tin en co- 
mun. 

“Guia bo propio negoshi no ta 
un trabou di 9 pa 5. Guia un 
negoshi ta exigi ‘pasion, com- 
promiso y inovacion’. E ultimo 
aki sigur ora bo tin un economia 


habri.” 

Richard Arends a bisa di ta 
masha orguyoso di por anuncia 
cu na 2017 Gobierno di Aruba 
lo presenta na Parlamento di 
Aruba un ‘Anti-Trust Ley’ y 
tambe finalisa formalisacion 
di e zonanan economico cu ta 
inclui Zona Berde, Zona Special 
na San Nicolas y un Zona Liber 
moderno. 

“Cu esald nos ta sirbi dos meta. 
Mehora e clima di comercio y 
inversion. Tambe brinda balor 
adicional na negoshinan local 
den un concepto ‘gateway’. 

Un punto hopi importante cu 
Minister Arends a anuncia t’e 
hecho cu den cooperacion cu 
banconan local y cu sosten di 
‘The European Development 
Bank’, e institucion Credits 
pronto ta lceda estableci na 
Aruba pa brinda micro finan- 
ciamento te cu 50 mil florin pa 
comerciantenan hoben cu kier 
start un negoshi. 

Na final di su discurso elocuente 


Minister Arends a conclui: “E 
refineria a habri, turismo a me- 
hora, solucionnan a wordo brin- 
da pa problemanan structural y 
e problemanan riba tereno fiscal 
a lceda elimina. “ 

"E oportunidadnan nos 
dilanti ta cla. E perspectiva 
ta na nos bentaha y nos 
como Gobierno tey pa 
facilita. 

Loke nos mester ta pa 
boso capitalisa riba esaki 
cu e mesun espirito di 
speransa y determinacion 
cu ta caraterisa e historia 
jong di nos pais." 

Doñoncm di 297 Restaurant ta kere cu nan ta para riba ley 

Nan no kier sigui ordo di Polis y a 
cuminsa cu un agresion formal 

Ban mira kico Ministerio Publico y Minister di Husticia lo haci den e caso aki 



DIADOMINGO madruga, tabatin un 
caso, unda por poco tabatin Polis por a 
perde nan bida si mira e agresion cu tabatin 
contra nan, pasobra nan ta haciendo nan 
trabao. 

Nos ta ancioso pa sa kico Ministerio Publico 
lo haci den e caso specifico aki, pero tambe 
Gobierno cu kier bringa criminalidad. 

Y pueblo kier sa kende t’e Minister, cu un 
di e doñonan a yama pa denuncia actuacion 
di e Polisnan. 

297 Restaurant no tin derecho di keda cu 
su permiso di operacion, si nan no sa di 
respeta ley y awor hasta nan kier trapa riba 
nos leynan. No ta importa cuanto miyon bo 
por tin, aki ley ta pa un y tur. 

T’asina cu den ora di diadomingo mar- 
duga alarma grandi a wordo bati pa 297 
Restaurant situa na Palm Beach. Esald te 
restaurant nobo situa unda antes tabata 
Amazonia. 

Tabata despues di 4.or di marduga cu Polis 
a mira basta movecion ne 


restaurant y nan a baha pa bay controla, ya 
cu e ora di ciere a pasa caba. 

Drentando e restaurant Polis a tuma nota cu 
den parti patras tin basta hende y movecion. 
Ora nan a cana bay patras di e restaurant, 
nan a bin dal den un nightub completa- 
mente sofestica, soundproof, unda tabatin 
basta hende. 

A pidi e doño y a cuminza na dune ordo pe 
stop e fiesta, ya cu e no tin permiso. 

Dado momento e cos a dal un buelta ines- 
pera ora cu managernan, doñonan y em- 
pleadonan, tur stranhero a cuminza altera 
cu Polis indicando cu ta nan sitio priva y 
kier a saca Polis afo. 

A ordena Polis pa sali pafo y ne momento 
ey e situacion a explota unda a cuminza un 
bringamento formal. 

Tres Polis a wordo lincha, agredi, manda cu 
boter y te hasta un di e supuesto doñonan 
a bira razo, ora cu el a di di morde un Polis 
sin kier laga los. 


Varios unidad policial for di tur districto 
a ser dirigi pa 297 Restaurant unda nan 
mester a lucha pa pone ordo y asina detene 
4 persona pa hiba nan warda, kendenan ta 
ser sospecha di a ataca Polis. 

Un situacion increibel a sosode, y nunca 
por a spera cu te propio doñonan por a 
actua asina contra di nos autoridad local. 

Awor Polis a descubri un club secreto den 
e parti lateral di e restaurant cu no a tene 
nan mes na ora di ciere. Por a nota tambe 
cu den e discucion un di e doñonan tabata 
yamando un persona na loke ta parce ta 
un Minister (?) y tabata bisa cu e cos lo no 
keda asina, pasobra e ta amigo di Minister, 
pero e no a menciona nomber. 

Tur hende ta ancioso pa sa kende t’e Minis- 
ter, pero tambe pueblo kier sa e posicion cu 
Minister di Husticia, mr. drs. Arthur Dow- 
ers lo tuma den e caso aki, unda e doñonan, 
cu no tin permiso pa opera un night-club, 
ta kere cu nan so por para riba ley. 

Ta di spera cu Minister Dowers no sucumbi 

Minister di Economia, Richard Arends 
na evento di ATIA a acapara atencion 

MINISTER di Asunto Economico 
y Comunicacion, drs. Richard Arends, 
a tene su prome discurso oficial n’e 
evento di ATIA dilanti Gobernador 
interino di Aruba, Vice-Presidente di 
Parlamento, colega Minister ademas di 
un sala yen di invitado. 

Reapertura di e refineria tabata e tema 
di e anochi aki. 

Otro invitadonan cu a hiba palabra 
riba e topico actual aki ta srs. Alvin 
Koolman y Alirio Zambrano, respec- 
tivamente CEO di Refinria di Aruba y 
CEO di Citgo Aruba. 

Minister drs. Richard Arends a bisa di 
ta sinti su mes honra di ta orador di 
parti di Gobierno. Prome cu el a keda 
huramenta como Minister, Richard 
Arends tabata traha pa tanto Minister 
Mike de Meza como Prome Minister 
Mike Eman y den nomber di Gobierno 
a lidera e team negociador pa loke ta 
reapertura di e refineria cu awor a bira 
propiedad di pueblo di Aruba. 

Su rol tabata evidente y e resultado 
exitoso. 

Minister Arends tabatin palabranan di 
elogio pa sres. Koolman y Zambrano, 
cu kendenan el a traha hopi di serca y 
a sera conoci cu nan profesionalismo, 
nan compromiso cu e reto nan dilanti 
y e promesa cu Citgo lo ta un bon 
ciudadano corporativo den nos comu- 
nidad. 

Richard Arends a bisa su audiencia cu 
e lder comparti cu e sala algun pensa- 
mento cu e ta spera di por informa y 
podise inspira esnan presente den e 
retonan comercial den e futuro cercano. 


“Nos tin un aña hopi prometedor nos 
dilanti, yena cu oportunidadnan. Reap- 
ertura di e refineria sin duda lo inicia 
hopi actividad den varios sector. 

Nos ta anticipando un crecemento eco- 
nomico di 3.4% na 2017 y un reduccion 
di desempleo cu ta yega te 5%.” 

N’e momento ey Minister Richard Ar- 
ends a tira un wowo den direccion di 
Robert (Chobby) Croes, kende manera 
ta conoci ta miembro di CAFT, cual 
organo ta mira e situacion di Aruba 
masha critico. 

Riba tereno fiscal, Minister Richard 
Arends a splica, pa prome biaha Aruba 
ta para na vispera di un presupuesto 
ekilibra anticipando un surplus na 
2018. Esaki ta pone cu e debe nacio- 
nal ta sigui baha disminuyendo asina e 
debe na e proporcion di GDP. 

“E perspectiva pa futuro ta na nos 
bentaha”, Minister Arends a splica. E1 
a hiba e audiencia riba un recorido di 
e tur e areanan di nos isla cu ta den 
pleno desaroyo. 

Inversionan manera Green Corridor, 
Watty Vos Boulevard, renobacion y 
ampliacion di nos hospital, waf di Bar- 
cadera, desaroyo turistico y cultural 
di San Nicolas ta brinda un sin fin di 
oportunidad pa comerciantenan chikito 
y mediano, como tambe otro industri- 
anan di nos economia. 

“Tur e areanan rond di e refineria pa 
prome bes den historia di e industria 
aki ta bira e catalisador pa actividadnan 
paralelo. Gobierno ta dispuesto pa duna 
un man y facilita”. 

Recherchenan di Cuerpo Policial investigando 
caso grandi di estafa y falsificacion 

A delene sospechoso cu 
ta falsifica documentonan 
oficial pa logra permiso y 
paspoort pa stranheronan 

El a falsifica firma di Minister, di Gobernador y 
hasta carta di Raad van State di Hulanda! 


SIMAN pasa dia 28 di 
november, recherchenan 
di Cuerpo Policial Aruba 
a bay over na detencion 
di un ex Polis, e homber 
R.E.B. Gibbs, di 39 aña 
di edad biba den Caya 
Mazurca. 

Polis ta sospecha nan ex 
colega di a comete deli- 
tonan cu ta empugna cu 
nos leynan penal, manera 
“valsheid in geschrifte”, 
esta falsificacion di docu- 
mentonan of firma falso 
riba documentonan of 
tambe “oplichting”, cu 
ta estafa. 

E1 a comete tur e deli- 
tonan ald den e periodo 
di 16 di april te cu 11 di 
november 2016, pa cual 
siman pasa dia 28 di no- 
vember a dicidi di detene 
y Fiscal Auxiliar a opta 
pa encarcel’e pendiente 
e investigacion grandi 
andando awor aki. Un 
grupo di recherche di Cu- 
erpo Policial ta conduci- 
endo e investigacion ald, 
hunto cu nan coleganan 
di e departamento Fo- 
rensico, bou supervision 
di Fiscal na Ministerio 
Publico. 

E investigacion prelimi- 
nar ta mustrando clara- 
mente cu a falsifica docu- 
mentonan, permisonan 
y hasta cartanan for di 
varios instancia y depar- 
tamentonan di Gobierno, 
manera DOL, DIMAS, 


Censo Burgerlijke Stand, 
Uitreksel di Censo, sen- 
tencia di Corte, acta No- 
tarial, Sentencia di Raad 
van State di Hulanda, 
documentonan di ‘In- 
migratie en naturalisatie 
dienst’ di Ministerie van 
Veiligheid en Justitie di 
Hulanda, permiso supu- 
estamente “firma” dor di 
Minister Benny Sevinger, 
carta di AZV, carta di Di- 
rektie Financien y SIAD 
(Impuesto). 

Comosifuera poco, a fal- 
sifica cartanan di Pric- 
eswaterhouse and Coo- 
pers, di Centrale Bank y 
di Griffier di Corte. 

A base di estafa y falsi- 
ficacion di un sin fin di 
documentonan y per- 
misonan, tin hende a 
hasta haya paspoort Hu- 
landes! 

E formula tabata bon hin- 
ca den otro, esta cu Bo ta 
yega cerca e homber ald 
pa e regla bo permiso di 
estadia of trabou pa bo, 
pa cual e ta cobra entre 
Afl. 1500,= te cu Afl. 
3000, = . 

Na su turno e ta falsifica 
tur cos, haciendo comosi- 
fuera cu el a efectua tur e 
tramitenan stipula. 

E cliente ta ricibi docu- 
mentonan cu stempel y 
firma riba dj’e, siendo cu 
tur ta falsifica. 

Den Gobierno a descubri 
cu departamentonan no 
conoce e forma di traha 


di otro, pues un depar- 
tamento no ta ripara 
facilmente cu e number- 
nan di e carta di e otro 
departamento ta falso, 
of e “kenmerken” no ta 
cuadra. Asina recherch- 
enan a bin topa p. e. cu 
un carta falsifica di Censo 
bisando cu tin problema 
cu e sistema y ta pidi 
DIMAS pa sigui cu e pro- 
ceso en espera di Censo. 
Tambe e sospechoso a 
traha ‘vergunning’ falso 
tambe, te cu awor a topa 
cu no menos di 40 ‘pro- 
visionele vergunningen’, 
cu un compania a pag’e 
21 mil florin! 

Ta parce cu e sospechoso 


ald ta asina “profesional” 
den su trabou, cu e tabata 
cobra stranheronan Afl. 
4500,= pa e por procesa 
y logra haya paspoort 
Hulandes pa nan. E ta 
haci esaki dor di “by- 
pass” Gobernador com- 
pleto, uzando un articulo 
den “rijkswet” di Reino 
Hulandes. 

Den esaki e ta falsifica 
carta di Hulanda pa regla 
naturalisacion pa e stran- 
heronan. 

Tanto Minister di Infra- 
structura, Benny Sev- 
inger como Gobernador 
di Aruba, a entrega un 
keho penal contra e ciu- 
dadano aki. Ta investi- 


gando cartanan, docu- 
mentonan y su forma 
di anda for di aña 2014 
caba. 

Ta obvio cu aunke con 
bon por falsifica docu- 
mentonan y un formula 
cu ta mustra casi perfec- 
to, asina mes na caminda 
algo ta bay robes y awor 
e sospechoso ta tras di 
tralie, pendiente e inves- 
tigacion tumando luga na 
Aruba mes pero tambe na 
Hulanda. 

No por keda sin men- 
ciona cu e homber aki 
tabata encarcela caba den 
pasado pa e mesun tipo 
di delitonan asina, esta 
estafa. 

Di acuerdo cu fraccion di AVP: 

Caso di cobra juffrouw di 
scol ta otro prueba cu MEP 


ta bisa un cos 

E caso cu MEP a priminti di yuda e juf- 
frouw di scol cu a hay’e den problema cu su 
doño di trabou por nada (“pro deo”), pero 
despues a manda cobra e juffrouw mas cu 30 
mil florin, ta un otro ehempel con MEP ta 
bisa un cos y haci otro. E ta otro prueba di e 
hipocresia di MEP cu ta haci cu niun hende 
por confia MEP. (#bonoporconfiaMEP) 

INTEGRIDAD 

E comportacion di MEP ta bay contra tur 
norma di INTEGRIDAD, pasobra e ta viola 
e principionan di actua responsabel den tur 
situacion, ta confiabel, semper, por splica 
pakico a tuma tur decision y keda consis- 
tente semper. 

Esaki ta normanan cu sa uza den huzga si un 
hende of organisacion a actua integro of no. 
Esaldnan ta e mes un normanan cu e partido 
MEP a uza algun aña pasa den un docu- 
mento yama “Haci loke ta corecto tambe 
ora niun hende ta wak”. (“INTEGRITEIT: 
het juiste doen ook als niemand kijkt”.) 

MEP a presenta e documento aki cu nan 


y haci otro 

mes a traha como critica riba loke nan a 
considera falta di integridad den goberna- 
cion na Aruba. 

Awor MEP mes, den oposicion ta actua 
completamente contra di e normanan cu 
nan mes a fiha. Pasobra den e caso di e juf- 
frouw di scol MEP a viola tur e normanan 
cu nan mes a menciona den nan documento. 
E hipocresia di MEP di bisa un cos y haci 
otro a keda demostra den e hecho cu MEP 
a priminti di yuda e juffrouw den su caso 
contra su doño di trabou “por nada”, pero 
despues a manda cobr’e un suma masha 
halto mes. 

Den e caso aki atrobe MEP no a actua 
responsabel, transparente, MEP no por 
splica nan comportacion y MEP no a actua 
consistente. MEP a cambia completamente 
e promesa di “por nada” den un recibo in- 
espera di mas cu 30 mil florin. 

Pa colmo, den e documento cu MEP a 
presenta riba integridad MEP ta bisa e. o. 
cu “tin hopi polarisacion den politica 


Megr.lt.eit : 

het juiste. doen, o.ok 
als aietnand kijkt 

Eer> voorstel voor het imple menteren van het 
iatesrite.itstraj.ed; in Aruba 

Aruba, mel Z014 
Movimiento Eiectoral di Pueblo 


na Aruba cu e consecuencia cu tin hopi 
desconfiansa den comunidad mes. Politi- 
conan por duna un bon ehempel cu lo 
haci cu otronan lo sigui e bon ehempel 
aki. Ta pa e motibo aki nos (MEP) ta 
tuma e iniciativa.” 

E caso di e juffrouw sigur no ta un bon 
ehempel di integridad y di actuacion re- 
sponsabel, transparente y consistente. E no 
ta un ehempel cu Bo kier pa otronan sigui! 
MEP completo como partido sinembargo ta 
defende e actuacion ald di priminti ayudo 
“por nada” anto manda cobra un suma 
halticimo despues. Esald ta INTEGRIDAD 
segun MEP! 

Fraccion di AVP ta condena e actuacion in- 
sincero y e comportacion hypocrita di MEP. 

E falta di INTEGRIDAD di MEP ta dem- 
ostra un biaha mas cu MEP awe ta bisa un 
cos publicamente y riba FACEBOOK y ta 
actua totalmente contrario ora niun hende 
ta wak! Ta p’esey hende no ta confia MEP. 


Na Sero Blanco 

Cacho ta casi habri den dos 
despues di impacto cu motocicleta 



Nos a haya hopi paña nobo y 
bunita pa e temporada dushi di fin di aña. 
Tin size S te cu 3XL 

Tambe nos tin hopi acesorionan bunita, 
pasa bishita nos awe mes! 


'ltke"uion 

facebook 



DIASABRA anochi, alrededor di 
8:40pm, un accidente basta grave a 
sosode na Sero Blanco, pa cual a pidi 
presencia urgente di Polis. 

Patruyanan di Playa, Noord y Polis di 
Trafico a presenta n’e sitio, unda a cera 
caminda pa investigacion. A constata 
cu un manehado di motocicleta tabata 
biniendo for di panort y diripiente un 
cacho a sali su dilanti. 



Consecuencia ta cu e manehado a cay 
for di su motocicleta y ricibi basta golpi 
na su curpa. 

Ademas, e impacto tabata asina fuerte 
cu e motocicleta a casi habri e cacho 
den dos y esald a muri inmediatamente 
di su heridanan. 

A pidi presencia di ambulance pa e 
manehado. No ta conoci si e cacho ta 
un cacho di caya of un cacho cu doño. 

Den cuadro di preparacion pa celebra nan di 100 aniversario 



Cruz Cora Aruba a 
ricibi donacion grandi 
di MetaCorp 


DESPUES di a inventarisa e dañonan 
material cu a lceda atras pa motibo di 
awacero pisa di dia 29 di november ul- 
timo, Cruz Cora Aruba a traha un lista 
di diferente articulo di cas pa diferente 
famia cu a keda den necesidad. 

Mas di 100 cas a lceda damnifica y 
tur pa motibo di awa cu a acumula y 
famianan a keda desampara. Semper 
apoyando esfuersonan comunitario 
MetaCorp a haci un donacion grandi 
na Cruz Cora Aruba. 

Manera cu Michel La Haye, director di 
Cruz Cora Aruba a acerca MetaCorp 
nan a drenta den accion y mesora a pun- 
tra cu kico y con por a yuda Cruz Cora 
payuda esunnan den necesidad. “Nos a 
tuma e iniciativa di yuda nan cu un par 
di articulonan cu nan tabatin mester pa 
esunnan cu ta den necesidad pa motibo 
di awacero y e daño cu e awa a haci. 

Y awe nos a entrega camanan single 
beds y double beds completo pa fami- 
anan cu tin hende ta drumi un of dos 
persona den un camber”, asina Eddie 
de Veer, CEO di MetaCorp a duna di 
conoce durante un ceremonia cortico 
di entrega. 

E la sigui bisa cu pa hopi aña caba 
MetaCorp ta yuda Cruz Cora ora cu 


nan tin mester. 

“Esaki ta djis un di nan cu nos ta haci- 
endo. Casualmente awor ey e pickup a 
yega cu serbete cu nos a obsekia tambe. 
Esaldnan a bin di Renaissance Hotel. 
Nan ta serbete bon pa uza na cas. 

Nan ta laba y dobla pero pa uzo den 
hotel e ta net turno pa cambia nan, pero 
realmente nan ta den bon condicion pa 
uza pa basta tempo ainda”, el a agrega. 

Director di Cruz Cora Aruba, Michel La 
Haye a keda hopi contento cu e dona- 
cion di MetaCorp cu a duna 20 cama di 
un persona y 20 cama pa dos persona. 
E1 a sigui bisa cu manera tur hende sa, 
despues di e awacero, Cruz Cora a ripara 
cu hopi di e daño tabata na e matrasnan 
di e camanan cu a bira vies. 

“Bo por imaginabo cu ora e beerput 
yena y bay over cu e awa sushi aki ta 
drenta den e matrasnan haciendo cu 
nan no ta uzabel mas”, Michel La Haye 
a splica. 

“Danki na e donacion grandi di Meta- 
Corp, e damnificadonan ta haya un 
cama limpi pa drumi riba dj’e. A entrega 
e camanan caba p’asina e victimanan 
por drumi riba cama limpi y saludabel 
atrobe”, asina e director di Cruz Cora 
Aruba a conclui. 




HANm 

JftiTAUItANT 


PLease apply online by sending your 
CV with a current picture at: 
info@faroblancorestaurant.com 
or by postal mait: 

P0 Box 1230 


Joiñipurteam 

We’re looking for 


-Cook 
-Waiters 
-Busboy | Busgirl 

Fraccion di AVP ta reacciona: 

Tur hende mester cumpli cu ley of carga e consecuencia 

Cero tolerancia pa tur hende, tur caminda y tur ora! 


“E violacion di ley y e agresion contra 
di Polis den un nightclub den zona di 
turismo na Palm Beach diasabra marduga 
ta totalmente inaceptabel! 

Fraccion di AVP ta exigi pa tur doño 
y manehador di nightclub, restaurant, 
supermercado, tienda, hotel, etc. cumpli 
cu ley of carga e consecuencia y e peso 
completo di ley. 

Mescos ta conta pa tur ciudadano di nos pais. 

Pa loke ta trata e caso di diasabra anochi, 
fraccion di AVP ta urgi Minister di Husticia pa 
laga aplica tur e sancionnan cu ley ta prescribi 
pa e violacion di e permiso pa opera e nightclub 
despues di oranan stipula, pa aplica e boetnan 
cu ley ta prescribi, pa husticia persigui esnan cu 
a agredi polis den ehecucion di nan trabou y pa 
evalua e posibilidad pa condiciona e permiso di e 
compania pa opera un nightclub na cumplimento 
estricto cu ley.” 

Esaki tabata e prome reaccion di e fraccion di AVP riba loke a 
sosode diasabra anochi den e nightclub “297” na Palm Beach. E 
indignacion cerca e fraccion pa loke a sosode ta grandi! 

VIOLACION DI LEY 

E violacion di leynan di nos pais ta inacceptabel segun e fraccion 
di AVP. 

“Leynan di nos pais ta conta pa tur hende, tur caminda y tur ora! 
No tin excepcion! Niun hende of compania por kere cu nan por 
viola ley y scapa. P’esey nos ta exigi cumplimento cu ley completo 
y sin niun excepcion.” 

Segun e informacion cu a sali den prensa riba e caso di diasabra 
anochi, lo tin diferente ley cu probabelmente a wordo viola. E 
fraccion di AVP ta duna di conoce cu a base di e informacion cu a 
sali den medionan di comunicacion, lo a viola e orario di e permiso 
pa opera e nightclub, a nenga pa sigui orden di Polis, a stroba y 
agredi e Polisnan den ehecucion di nan funcion y posibelmente a 
opera un nightclub cu no ta di a acuerdo cu e permiso. 

E fraccion di AVP ta spera di haya e raport oficial di Polis pa e ora 
saca su conclusion definitivo. Pero cualkier sea e violacionnan di 
leynan cu sali den e raport, fraccion di AVP ta urgi Minister pa 
aplica ful forsa di ley! 

Di acuerdo cu fraccion di AVP: “Nos kier pa compania y individu- 
onan inverti den nos pais, den turismo of cualkier otro area. Nos 
kier un economia vibrante y un turismo atractivo cu un variacion 
di actividad. Pero esey ta trece cu ne cu tur inversionista y tur 
compania mester cumpli cu leynan di nos pais. Inversion no ta 
duna trato special na niun hende! 


E leynan ta traha pa nos biba den un forma 
ordena y pa garantisa seguridad tur 
caminda y tur ora. Reglanan 
di permisonan pa opera 
cualkier compania ta 
traha pa sigura calidad y 
confiansa den producto 
y servicionan cu ta duna y 
pa sigura competencia husto 
entre companianan. 

Cualkier violacion di e condi- 
cionnan di un permiso pa opera un 
compania ta nifica cu e compania ta 
actua contra di e interesnan di nos pais cu 
ta fiha den ley y den e permisonan. Esey ta 
nifica cu tur e sancionnan mara na e permiso ta 
aplicabel mes ora! 

Sin excepcion nos ta urgi e Minister pa no laga niun 
duda cu na Aruba tur hende y tur compania mester cumpli cu ley 
of carga consecuencianan di e violacion di ley.” 

Fraccion di AVP ta sigui e caso aki y tur otro asunto na nos pais 
di serca pa sigura cumplimento estricto cu leynan di nos pais. 

“Tur actividad den nos pais ta basa riba leynan specifico y ley di 
orden publico. Esey ta pasobra nos ta y kier lceda un pais ordena 
y sigur. Nos kier ten’e asina tambe.” 


Siman pasa 

Tropical Bottling a bira 
victima di ladonicia 

SIMAN pasa Tropical Bottling Company a bira victima di 
un ladronicia grandi. Sin a haya informacion di Polis riba 
esaki, nos por a compronde cu placa di benta di dia, cu ta uno 
cuantioso cu a lceda prepara pa hiba pa deposita na banco, 
un of mas ladron a logra di bay cu esaki. 

Tur cos ta mustra cu e ta un “in-side job”, un persona cu sa 
di e modus operandi den Tropical Bottling. 

E ladron(nan) a bay cu e saco di placa en efectivo, den cual 
tabatin check tambe. Tropical Bottling a trata pa convence 
esnan cu a paga cu check pa anula pago di nan checknan y 
traha un nobo, pero tin varios Chinees cu a nenga di coop- 
era cu e peticion aki y a laga sa di no ta traha ningun check 
nobo mas. 

Cu cuanto placa a bay cune, no ta conoci y nos no por a haya 
un vocero pa bisa nos esald. 

Durante cena anual di ATIA diabierna anochi a splica 

Refineria di Aruba y CITGO trahando 
hunto pa start rehab ilitac on 

Comercio local hopi interesa p'e desaroyonan rond di e industria petrolero 



FOR di momento cu e Asociacion di Comercio 
y Industria di nos pais, ATIA, a anuncia cu e 
topico di e cena anual e aña aki t’e rehabilitacion 
di nos refineria, cu a nota un interes grandi di su 
miembronan. 

E evento a conta cu dos parti, e prome tabata 
cu e oradornan Alirio Zambrano, Director di e 
proyecto Citgo Aruba Refinery y Alvin Koolman, 
Director di Refineria di Aruba N.V. (RdA) y e 
di dos parti tabatin oportunidad pa topa otro y 
socialisa, mientras cu Tsunami a percura pa en- 
tretenimento musical. 

Mester bisa cu e miembronan a spera mas partici- 
pacion p.e. ld dia porfin nan ta cuminsa emplea 
hende, pasobra ta reina un silencio rond di esaki. 
Esald a pone e Director di Citgo Aruba filosofia cu 
nan ta pone masha enfasis riba seguridad di nan 
empleadonan. Esaki por tuma su tempo y esald ta 
conta tambe pa tur empleado di e contratistanan 
cu lo haya contrato cu RdA. 

Interesante pa tende ta cu nan ta spera pa dia cu 
e operacion cuminsa, cu nan lo tin 500 pa 600 
empleado, banda di tur esnan cu e contratistanan 
lo tin. 

Entre esnan presente por a mira tambe Minister 
di Turismo, Energia y Medio Ambiente, esta ing. 
Mike de Meza y Minister di Asunto Economico 
y Comunicacion, esta mr. drs. Richard Arends. 
Ambos mandatario ta hopi cerca di e proceso di 
reapertura di e refineria. 

Locual por a sinti cu mayoria invitado tabata kier 
sa, ki dia e refineria ta habri atrobe. 

E expectativa ldsas ta cu na momento cu a anuncia 
reapertura cu den algun dia lo mira huma saliendo 
y e refineria den operacion completo bek. 

Como cu e refineria a sera for di aña 2012, lo 
tuma mas o menos 4 aña p’e por ta operacional 
100% bek. 

Cu esey awor, di acuerdo cu e ehecutivo di 
CITGO, ta bay inicia e prome fase di 18 pa 24 
luna di rehabilitacion pa nan por cuminsa opera y 
despues di 24 luna mas, e lo ta den ful operacion. 

Pa loke t’e rol di RDA mes, esey mas bien awor 
ta di ta doño di e planta y mester supervisa e 
huurdo, CITGO, p’e cumpli cu locual a stipula 
den e contract. 

Desde dia 1 di october 2016 Gobierno a funda 
Refineria di Aruba N.V. cu tin e concesion pa 
maneha e refineria, e terenonan y ta supervisa e 
huurdo, Citgo Aruba Refinery, den nan opera- 
cionnan diario. 

Alvin Koolman, un experto den e industria 
petrolero, ta na cabes di e compania aki, cu ta 
doño tambe di Fuels Marketing & Supply Aruba, 
e compania cu ta maneha distribucion di gasolin, 
diesel y jetfuel pa nos pais. 





































10 


AWEMainta Dialuna, 5 December 2016 


Henter e famia grandi di MEP ta 
felicita awe nos lider maximo 

SRA. MR. EVELYN WEVER- 
CROES CU SU CUMPLEAÑOS 

AWE, 5 di december, ta un dia sumamente grandi y 
alegre pa nos di partido MEP ya cu nos lider maximo 
sra. mr. Evelyn Wever-Croes ta cumpli su 50 aña di 
edad. 

Un edad sumamente bunita y cual den e trayectoria 
di bida di nos lider ta marca cu logronan grandi riba 
tereno di su estudio di ley, como un profesional den 
trabaonan fiscal y abogacia, como un boluntario den 
organisacionnan social, como Parlamentario y lider 
di fraccion di MEP y den su carera inigualabel como 
politico y lider di nos prestigioso partido MEP. 
Alavez como esposa y mama nos lider hunto cu su 
famia ta muestra di e union familiar cu mester existi 
den cada hogar aki na Aruba. 

Sin duda cu nos di MEP tin e placer, dicha y bendi- 
cion di tin sra. Evelyn Wever-Croes ya pa mas di 7 
aña caba den MEP y pa mas di 5 aña eligi democrati- 
camente como lider di nos partido y ainda nos lider 
tin hopi mas di duna na nos partido y na comunidad 
Arubano. 

Nos lider ta un persona integro, balente, sumamente 
capacita, inteligente, social y semper cu e curason 
grandi pa yuda esnan mas vulnerabel den comunidad. 
Asina nos por mira con diariamente e ta preocupa pa 
e bienestar di nos mucha y hobennan y ta bringa pa 
proteccion di e grupo aki. 

Tambe nos ta contempla con den bista di nos lider 
nos grandinan y nos pensionadonan mester wordo 
trata cu mas dignidad y respet. Y pa tur otro grupo 
den comunidad nos lider ta sali na defensa di nan 
bienestar. 

Aruba tin un gran lider cu ta cla y prepara pa dirigi 
destino di e pueblo aki. Aunke cu tin forzanan aheno 
cu kier trata di mancha e imagen di nos lider, henter 
e famia grandi di MEP ta para cla pa defende nos 
lider incondicionalmente. 

Lider Evelyn Wever-Croes, henter Conseho di partido 
MEP, Presidente y directivanan di districtonan, Forza 
Femenino Grace, Yega, lideman di bario y votadoman 
ta desea bo un feliz cumpleaños awe y cu lo bo cumpli 
hopi aña mas di bida, cu hopi salud y bendicion. 

Cu nos Dios Todopoderoso sigui guia bo den bo lucha 
incesante pa logra e maximo bienestar y felicidad di 
nos pueblo. Pabien y mas pabien, lider! 

Den cuadro di e cumpleaños di nos lider, nos lo cel- 
ebra esald den grandi dia 27 di december proximo for 
di 6’or pa 9’or di anochi na Cede di MEP hunto cu 
Katatumbo y Grupo di Betico. For di awor ald caba 
un y tur ta invita. 



Sra. Mr. Evelvo Wever-Croes: 
Lider indiscutibei di MEP 



FERTEC N.V. 

AIRCONDITION & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 
^ * 

The Only Inverter Central 

Unit with 

seer up to 25 .oo Solar Panel Connection 

Home Energy System — 

| 

inverter minisplit 

Minister di Husticia, mr. drs. Arthur Dowers: 

Accion contra invasion di adicto y sushedad ta sigui 

Husticia ta crea un team multi disciplinario pa combati e problema 



LOCUAL cu ta tumando luga na algun 
scol y cierto edificionan cu ta cera pa motibo 
di proceso di renobacion, unda cu adictonan 
ta pretende di “tuma over” e propiedadnan, 
ta mas cu un problema y un asunto cu mes- 
ter di un acercamento multi disciplinario. E 
prome accion uzando un acercamento multi 
displinario contra e invasion di propiedad- 
nan pa adictonan a tuma luga recientemente 
na e edificio di Colegio Frére Bonifacius. 

Minister di Husticia y Asuntonan di Adic- 
cion, mr. drs. Arthur Dowers ta splica cu 
for di e edificionan a saca diferente adicto 
y e tabata satisfecho pa mira cu algun di e 
personanan a acepta pa drenta un ciclo di 
tratamento buscando pa cura di nan adic- 
cion. 

E accionnan ta sigui na e otro scolnan y ta 
percura pa no solamente saca e adictonan 
for di e propiedadnan, pero tambe pa haci 
e luganan limpi y cera nan bek, Minister 
Dowers ta laga sa. 

Entretanto lo tin un evaluacion tocante di e 
acercamento di adictonan cu ta riba caya, el 
a agrega. E mandatario a remarca cu a busca 
un lista di tur adicto y lo ta moviendo cu e 
un grupo basta grandi, multi disciplinario, 
caminda lo atende cu cada persona y na 
prome luga lo ofrece cuido y tratamento. 

Minister Dowers a subraya cu den e situa- 
cion cu un adicto no ta acepta cuido ta haci 
bon cla na dje cu e no por sigui haci lolce e 
ta haciendo, causando daño na comunidad, 
pasobra si un persona kier ta liber den nos 
comunidad e mester comporta su mes. 

E adicto cu kier ta liber no por ta causando 


problema pa husticia y si e scoge pa keda 
molestia, keda comete actonan impugna 
cu leynan, husticia lo bay atende cu ne, el 
a bisa. 

Si acaso e persona no acepta yudansa y sigui 
ta un molester y/of peliger pa comunidad, 
husticia lo tuma paso y percura pa e haya 
tratamento obligatoriamente. E scolnan 
pendiente di nan renobacion lo wordo haci 
limpi, y cera pa asina proteha e propiedad- 
nan aki cu ta di Gobierno of un of otro 
fundacion. 

Lo bay atende tambe cu sushedad causa pa 
e adictonan mes y tambe cu e negoshi of 
individuonan cu ta paga e adicto un par di 
florin pa tira nan sushi di negoshi of cas afo, 
pasobra e sushi aki ta “end up” den hopi 
caso no den un container of bari, pero riba 
caya of den un propiedad bandona of bashi. 

Tin adictonan cu a expresa du- 
rante di e accion na Colegio Frére 
Bonifacius cu si saca nan for di e 
edificio nan ta bay otro caminda y 
kibra drenta bay biba ilegalmente 
den otro edificionan. Consecuent- 
emente, Minister Dowers a manda 
un señal fuerte pa e adictonan na 
cuminsamento di e accionnan ald. 
Primeramente ta ofrece nan un 
man pa nan bira miho, y integra 
den comunidad, ta duna nan un 
chens pa busca un miho futuro. 

Pero tambe, cu si acaso nan sigui 
cu nan cu nan mal comportacion y 
molester husticia lo haya nan mes 
forsa pa atende cu nan uzando 
leynan existente pa pone nan bao 
di tratamento obligatorio. 





Location: Dakota Shopping Canter Tel: 583-3833 


’WAREHO USEINC. 

ww w.Jitness warehauseinc. com 


Derm aWand 

Luigi Bergen di MEP: 

Tur famia mester tin qwq y coriente 
conecta! Pone man na bo curason! 


Desvia atencion 

“Mike, den su afan pa desvia atencion, paso- 
bra otro Minister a tuma retiro di su Gabi- 
nete, a dicidi di anuncia cu lo baha prijs di 
coriente, cual ta nada mas cu un coreccion. 
E coreccion ta 15% pa residencia y 5% 
pa comercio. Un fundacion social, manera 
SVGA, SABA, Ambiente Feliz, Cas Marie, 
Sonrisa, Casa Cuna, Imeldahof lo lceda sufri 
di e medida di Mike”, segun Luigi Bergen. 

Aumento 15% di coriente 




1 Oktober2014 


“Dia 1 di october 2014, Mike ta aumenta 
e prijs di coriente cu 15%. E1 a manda Riot 
Comando bati hende muhe, mama di famia, 
cu a protesta contra e inhusticia ald. 

Lastima ta, cu e motibo di e aumento dras- 
tico aki ta pasobra Mike de Meza, Minister 
di Energia, a “hedge” tur bari di petroleo 
pa 100%. Un ladronicia historico contra di 
pueblo. A ldta e director di WEB Aruba N.V. 
for di trabao (pa pone ruman di Minister cu 
a bula afo). E Minister mes cu a comete e 
acto criminal aki, a “get away free”. 

Miho bisa, el a “get away with murder”, 
pasobra tin casi 10 mil cas na Aruba ta sin 
awa y sin coriente”, Bergen ta splica. 

Hedging ta causa desaster 



Tur cas cu awa 


“Hedge” su intencion ta pa paga un solo 


Hedging, 'Atraco' Grandi 

MikeyAVP j 

aña 

florins i 

/ 

2011 

o ! 

2012 

11 mil j 

2013 

200 mil i 

2014 - 2018 

156 miyon ! 


prijs riba un “x” cantidad di bari di petroleo 
(y no tur) pa un tempo cortico defini (bisa 3 
luna), aunke e prijs di bari di petroleo bira 
mas caro. 

Mike a haci net lo contrario y a 
hedge (1) riba tur bari di petro- 
leo, (2) net ora cu prijs di bari di 
petroleo a baha drasticamente, 

(3) pa 4 aña largo! 

E aventura ald, e mal decision 
aki, ta costa pueblo directa- 
mente 156 miyon florin. 

Riba dj’e, Mike a pone un 
medida di 15% riba prijs di 
coriente, cu mester a baha, dor 
cu e prijs riba bari di petroleo a 
baha di un promedio di 120 pa 
40 dollar Mericano. 

E mesun decision devastador ald, di 
hedge 100% pa cuater aña, ta pone cu 
prijs di awa no por baha, tampoco”, 
e miembro di MEP a duna di 
conoce. 


y coriente 

“Informacion cu nos tin, ta cu alrededor di 
10 mil cas no tin awa y coriente. Nos mester 
haci, todo por todo, pa cada cas na Aruba tin 
awa y coriente pa semper. Gobierno como 
unico accionista por tuma e decision y yuda 
cada un famia. 

Nos sa cu N.V. Elmar ta pone un meter di 
prepago, unda 30% di e recargo ta bay pa 
paga debe y 70% pa uzo directo. Nos ta pidi 
un reparticion mas social, p. e. di 10%-90%. 
Derecho riba awa (limpi potable) ta un 
derecho humano desde 5 di augustus 2010. 
E falta di dj’e ta un peliger pa nos higiena, 
pa nos salubridad publico. Nos ta di opin- 
ion cu mester reconecta tur meter di awa 
desconecta. Mester un areglo di pago social 
y guia social directo pa uzo di awa na cada 
famia cu e meter ta desconecta. 

Asina MEP ta desea pa cada cas, 
cada famia, tin awa y cori- 
ente bek, pa semper!”, 
Luigi Bergen a con- 
clui. 

Taskforce contra Traficacion 
y Contrabanda di Hende 
Aruba ta organisa tres dia di 
training y informacion over 
di traficacion di hende 


na lcmm@kparuba.com . Tur 
sesionnan ta den Ingles. 

E sesionnan a wordo realisa cu 
yudansa di: Aruba Airport Au- 
thority (AAA), Aruba Trade and 
Industry Association (ATIA), 
La Quinta Beach Resort, Re- 
fineria di Aruba, CEDE Aruba, 
Smith & Dorlas, Cuerpo Poli- 
cial Aruba. 


TASICFORCE contra Traficacion y Contrabanda 
di Hende Aruba ta organisa tres dia di training y 
informacion rib’e dianan 7, 8 y 9 di december 2016. 

Durante e training lo wordo splica ldco ta traficacion 
di hende, kico ta e signalnan di traficacion di hende 
y kico por wordo hasi pa stop e. Trainer lo ta Sha- 
mere McKenzie, cu tabata un victima di traficacion 
di hende den pasado. 

E1 a conoce su traficador momento cu el a busca un 
manera pa haya placa pa bay scol. E tabata un “nice” 
hende cu a splik’e cu e por a gana hopi placa dor di 
baila den un club. 

Pero esey no tabata berdad y den e añanan siguiente el 
a forsa’e pa traha como prostituta y bailarina exotico. 
Shamere a bisa no hopi biaha y a wordo maltrata 
severamente pa via di esey. Scapa no tabata posible 
te cu Polis a aresta su “boyfriend” y e por a conta su 
storia. E ta un storia over un muhe cu a scapa for di 
sclavitud moderno. U muhe cu ta usa su experien- 
cianan pa informa otro over di e risiconan pa bira 
victima di traficacion di hende y con conocemento 
di e signalnan por preveni esey. 

E training ta wordo organisa riba dia 7 y 8 di decem- 
ber 2016 pa empleadonan di airport, aerolineanan, 
hotel, transporte y otro organisacionnan interesa. Den 
e training nan lo wordo informa over e signalnan di 
traficacion di hende, con pa reconoce nan y kico pa 
haci ora tin un sospecho cu tin traficacion di hende. 
Dor di esey lo por crea un chance pa traficacion por 
wordo preveni trempan. 

E training lo ta den vergaderzaal di ATIA na Pedro 
Gallegostraat 6, di 9 pa 12’ory di 13:30 pa 16:30 or. 
Dia 9 di december 2016 tin dos sesion di informacion 
na Cas di Cultura. Di 9 pa 12’or tin un sesion pa stu- 
diantenan di MAVO, HAVO, VWO, EPI and EPB. 
Nan lo wordo informa over di e risiconan pa bira 
victima di traficacion di hende ora di bay studia afo, 
especial den e forma di “Loverboys”. 

Di 13:30 pa 16:30 or lo tin un sesion pa publico gen- 
eral of empleadonan cu no por a bini e otro training- 
nan. Entrada ta gratis, pero preferiblemente registra 


fStore 

A R U B A 

Ponton 67B| Caya Betico Croes 49 | Oranjestad, Aruba | 588.2167 | www.istorearuba.Gom 




Authorized Reseller 


iPad Pro 

Thin. Light. Epic. 

Payroll Pro Ultra-HRM 
orguyosamente ta 
introduci e Employee 
Self Service Portal nobo 



DIARANSON, 23 di no- 

vember, VCC International, e 
distributor exclusive di Payroll 
Pro Ultra-HRM, a tene su semi- 
nar annual na Cas di Cultura, cu 
clientenan, paymasters, y otro 
miembronan di a business com- 
munity. E seminar tabata pa in- 
troduci e Employee Self-Service 
Portal nobo di Payroll Pro Ultra- 
HRM (ESS Portal). 

E ESS Portal ta un web-based 
application cu ta haci e posible 
pa empleadonan yuda nan mes 
cu nan Human Resources nece- 
sidadnan. 

Funcionan basico ta laga em- 
pleadonan wak, download, y 
print nan pay slips y loonopgaves 
(loonbelastingkaart). E portal 
por wordo uza tambe pa check si 
informacion personal ta corecto. 
Ademas, cu e ESS Portal, emple- 
jadonan por pidi vakantie y reg- 
istra malesa. 

Naturalmente, pedidonan pa 
vakantie ta wordo maneha dife- 
rente den companianan depen- 
diente di con grandi e compania 
ta. Pa companianan chikito, ora 
e pedido a wordo manda dor di 
e empleado, e aprobacion sea 
e rechazo ta tuma lugar imedi- 
atemente dor di e HR manager 
uzando e HR module di Payroll 
Pro Ultra. 

Na otro banda, companionan 
mas largo hopi biaha ta exigi 
aprobacion mas complica, na 
unda diferente managers mester 
duna aprobacion pa e pedido di 
vakantie. Pa maneha e cadena 
di aprobacion asina, VCC ta usa 
M-Files, un “document manage- 
ment software” robusto, hunto cu 
e ESS Portal pa laga e clientenan 
set up proceduronan den un 
workflow. E setup di workflows 


ta hopi intuitivo y user friendly. 

Un di e puntonan mas unico di 
e ESS Portal ta e posibilidad pa 
e empleado por manda pregun- 
tanan of pedidonan pa e departe- 
mento di HR. Sea e empleado 
mester di un carta pa banko, un 
ID badge nobo, of cuallder otro 
cos, e pedido por wordo poni 
via di e online ESS Portal, y e 
contesta lo wordo raporta bek na 
e empleado via di e ESS Portal 
tambe. 

Dick Rikkengaa, Senior Con- 
sultant di VCC, ta splica, “Nos 
ESS Portal nobo ta sumamente 
ventahoso pa empleadonan y pa 
paymaster y departemento di 
HR. Empleadonan por berdad- 
eramente yuda nan mes pa locual 
nan mester di HR, kitando tur 
molester di e trabou di HR. 
Ademas, e Portal ta hopi facil pa 
uza y empleadonan tin aceso pa e 
ESS Portal via computer, smart- 
phone, tablet—pasobra e ta on 
line y fully compatible.” 

Esnan presente na e seminar a 
mustra hopi interes den e online 
Portal nobo, y VCC tin diferente 
cliente caba cu ta hopi entusi- 
asma pa implementa e ESS Por- 
tal y cuminsa disfruta di e hopi 
ventahonan. 

Mr. Rikkengaa ta agrega, “Nos 
ta spera cu e Portal lo desar- 
oya cu tempo, unda mas y mas 
funcionan lo wordo adiciona. 
Tambe, nos kier menciona cu e 
ESS Portal ta gratis pa tur clien- 
tenan cu tin caba nos Ultra-HRM 
module.” 

Pa mas informacion tocante e 
ESS Portal, por favor tuma con- 
tact cu VCC International 
na info@vcc-int.com. 



Si bo wak un suseso, 
saca e potret y manda pa 
noticia@awemainta.com 

"Nos ta hopi contento cu su servicio y experticio" 

A scoge Michael Brouwer como empleado di luna 


Ta un custumber cu tur luna Dr. Horacio E. Oduber 
Hospitaal ta eligi su empleado di luna. 

Pa e luna di november a nomina Michael Brouwer 
como “empleado di luna” na e instituto di cuido. Sr. 
Richard Fingal, Manager di e departamento di Automa- 
tisacion na Hospital a duna di conoce cu nan mesun 
clientenan interno ta esnan cu a nomina Michael. 

“A scoge pasobra e ta integro, e ta hopi servicial, e sa 
hopi cos di siguridad, di camaranan y p’esey el a wordo 
nomina y ami ta sostene esey. Si ta un cliente ta bisa 
esey di mi team, wow”, asina Richard Fingal a expresa. 

Banda di esaki, sra. Milka Wernet, manager di e depar- 
tamento di siguridad ta e persona cu a scoge Michael 
Brouwer y el a bisa cu nan mester hopi ayudo di e 
departamento di IT y Michael como experto ta esun 
cu nan ta puntra pa yuda pa drecha e camaranan, ora 
mester di camaranan extra of proyectonan pa e cama- 
ranan nobo pa Hospital. 

“Mas tanto Michael ta esun cu ta yudando nos cu 
esaki. Semper el a mustra su profesionalismo pasobra 
el a sigui studia e camaranan aki asina bon. E ta duna 
nos conseho riba kico ta bon. 

E sa kico ta esun corecto pa Hospital”, el a señala. 

Segun Milka Wernet, e ta encarga di e camaranan 
pero Michael ta e experto y conoce e camaranan por 
completo. 

“Nos ta hopi contento cu su servicio pasobra ora cu nos 
tin problema e ta yuda nos. No cu camara so sino cu 
otro problemanan di IT tambe. P’esey di hopi tempo 
mi a purba pa mira con nos por nomina Michael como 
empleado di luna tambe”, el a duna di conoce. 

Un pabien grandi ta bay na Michael Brouwer cu a de- 
mostra di merece e nominacion aki y cu ta un ehempel 
pa otro coleganan den Hospital. 




Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Servicio pa 
Comunidad 


iMainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Dakota N.V. 

Pariba di Brug: 

Centro Medico N.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 

Minister Bussemaker di Enseñansa, 

Cultura y Ciencia na Aruba pa un bishita di trabou 

Un bishita fructifero unda 
a logra cosnan concreto y 
importante pa Aruba 



PROME Minister Mike Eman, alabes Minister 
di Cultura e reuni cu Minister Jet Bussemaker di 
Enseñansa, Cultura y Ciencia, kende ta na Aruba 
riba un bishita di trabou. 

Presente n’e reunion aki tabata staff di Minister 
Jet Bussemaker, sr. Philipe La Reine, Presidente di 
Raad van Bestuur di Fundacion Museo Arubano, sr. 
Roly St. Jago, Presidente di Monumentenfonds, sra. 
Anne Witsenburg, Directora di Monumentenfonds. 

Despues di e reunion a sigui un encuentro cu prensa 
unda Minister di Enseñansa di Aruba Hooyboer- 


Winldaar tambe tabata presente pa splica tur kico a 
wordo logra durante bishita di e Minister Hulandes 
na Aruba. 

Premier Eman a conta cu a papia riba topiconan 
interesante manera e relacion riba tereno di cultura 
riba un plataforma mas amplio den Reino. 

Durante e corto bishita di Minister Jet Bussemaker 
hopi asunto concreto y importante a wordo logra, 
tanto riba tereno di Enseñansa como riba tereno di 
Cultura, entre otro pa loke ta monumentonan. 
Den oranan di diabierna atardi Minister Bussemaker 
a haci un bishita na Watertoren na San Nicolas. 

KRALENDIJK - Diasabra marduga 
den careda di 2:30 am a tuma lugar 
un accidente di trafico basta grave riba 
Caya Corona. 

Di acuerdo cu nos fuente, Aimed 
Ayubi, un vehiculo lo mester a alcansa 
2 persona cu tabata riba un baiskel net 
dilanti di FTV. 


E impacto tabata fuerte y tur e 2 per- 
sonanan cu tabata riba e baiskel a keda 
gravemente herida y den un situacion 
critico a transporta nan pa hospital. 


Diasabra mainta tempran decision a 
cay cu mester manda tur 2 cu urgencia 
pa Colombia pa tratamento medico 
mas avansa. 

Na momento cu kier a bay transporta 
e prome victima cu e air ambulance el 
a bin fayece. 

E homber, victima cu a muri a resulta 
di ta Waldi Braafhart di 25 aña. 

E accidente a tuma lugar pa 2.30’or 
di marduga riba Caya Korona. A 
detene e sospechoso ICA.B. naci na 
1999 como sospecha di morto dor di 
culpa, pasobra e ta meti den e caso 
hit and run. 

E victimanan tabata riba baiskel. 
Otro victima si por a wordo manda 
Colombia pa mas atencion medico. 
Manera menciona e caso a bira 
uno di hit and run, ya cu chofer 
di e vehiculo a sigi core bay. 
Autoridadnan a continua cu e 
investigacion y diasabra mainta 
tempran a detene un hoben di 
17 aña di inicialnan ICA.B. 
relaciona cu e accidente aki. 
A resulta cu e hoben aki no 
tin rijbewijs. E investiga- 
cion ta den full swing. Forsa 
n’e famianan di e victima. 

FOR di aña pasa un grupo di boluntario di FBNDD, cu normal- 
mente ta custumbra di bishita casnan di famia y lesa storia pa e 
yiunan chikito na cas, a hiba e proyecto di lesamento aki den un 
dimension nobo, mas bibo y actualmente hopi gusta. A cuminsa 
cu e proyecto di Tanto Cuenta presentando storianan dramatisa 
den varios bario di Aruba. 

Transmiti cuenta oral di adulto pa mucha ta un forma tradicional 
den hopi cultura. 

Den nos cultura nos ta custumbra cu contamento di storia oral 
for di tempo di nos wela y bisawela. Storianan di spirito, di alma 
malo, pero tambe di kabouter y gigante semper a capta atencion 
di grandi y chikito. 

Hopi storia di antes ainda ta bibo den nos memoria; nan durabilidad 
a traves di tempo cerca cada un di nos ta consta e importancia di 
nan contenido, mescos cu nan poder di a deleita nos, desaroyando 
creatividad, fantasia y siña nos moralnan di bida. 

Cuenta di hada ta un bunita forma di duna e muchanan e oportuni- 
dad di conoce y saborea tur e personahenan di cua nan welonan y 
mayornan a crece cu nan. Cuenta di hada den forma actua ta laga 
e muchanan biba cu tur e personahenan cu nan conoce a traves di 
storia conta. 

Diasabra, 20 di november, un biaha mas publico di Aruba por a 
gosa di un anochi spectacular yena cu fantasia, magia y hopi color. 
EPI tabata e cuna di presentacion di tres cuenta di hada treci dilanti 
pa un elenco forma di boluntarionan di Bon Nochi Drumi Dushi. 
Desiree Correa, cu tambe ta forma parti di Tanto Cuenta, ta e tra- 
ductor di e storianan di hada y fuera di traha e guion pa e elenco, 
e ta supervisa y conseha tur ensayo. 

E storianan cu a presenta ta cuentanan reconoci mundialmente, 
pero tambe gusta pa e publico di Aruba. 

E publico presente diadomingo 20 di november, a gosa masha 



hopi y por spera cu den futuro cercano Tanto Cuenta lo amplia su 
repertorio di cuenta di hada cu storianan nobo. 

Den luna di maart 2017 Tanto Cuenta lo start su biahe rond di 
Aruba bon ekipa cu cuentanan nobo y gusta pa chikito y grandi. 

Finalmentem Fundacion Bon Nochi Drumi Dushi kier gradici cada 
persona cu durante aña 2016 a colabora di un of otro forma cu nan; 
e boluntarionan cu contamento di storia na cas, e elenco di Tanto 
Cuenta cu presentacion den e barionan, sponsornan, tur esnan cu 
a colaborado cu e actividadnan organisa durante aña, medionan di 
prensa, mayornan, muchanan y henter pueblo di Aruba, cu a sostene 
Fundacion Bon Nochi Drumi Dushi den su empeño pa stimula e 
placer di lesamento den nos comunidad. 

Pa medio di e articulo aki tambe, FBNDD kier manda su mas grandi 
deseo pa tur famia aki na Aruba; cu e dianan di fiesta por ta yena 
cu pas, harmonia, salud y felicidad den cada hogar. 

Cu cada un di nos por disfruta y comparti den famia e momentonan 
di trankilidad den harmonia di un buki, p’asina aleha nos di tur cos 
negativo y habitual y conecta nos cu e mundo magico di lesamento. 

Refineria di Aruba y FMSA cu bunita gesto pa henter comunidad 

Siman pasa a inaugura Christmas Village na San Nicolas 

Lo ta habri tur dia for di ó:30pm na Carnival Village 





“CHRISTMAS Village 2016” a habri diahuebs ultimo dia 
1 di december den Carnival Village na San Nicolas y lo sigui 
te cu dia 6 di januari 2017. Esaki ta un regalo di Refineria 
di Aruba N.V. y Fuels Marketing & Supply Aruba N.V. na 
henter e comunidad di Aruba, pero specialmente pa San 
Nicolas y pariba di brug. 

A combina esfuerso cu Carubbean Festival cu a muda pa un 
dia for di caya grandi di San Nicolas pa Carnival Village, ya 
cu esey tabata e ultimo festival pa e aña aki tambe. 

Tabatin presentacion di 4 grupo di gaita, entretenimento, 
bar y cushina bon surti y acerca tabatin e schaatsbaan pa 
muchanan. 



Mester bisa si cu e publico presente a gusta e cambio masha 
y a sugeri cu no ta un mal idea pa evalua tene e Carubbean 
Festival eyden mes den futuro. E comentarionan tabata varia 
entre e visibilidad pa mira e bandanan ta miho eyden, e 
zonido ta miho y como cu e luga ta cera, ta mas sigur tambe. 

Separa di entretenimento, a decora e luga den ambiente 
navideño, incluyendo hopi decoracion di luz, musica di Pasco 
y sin lubida un kerstboom di mas cu 20 pia di haltura. 

Teniendo cuenta cu dianan di fiesta, lo no tin evento riba 
dianan 24, 25, 26, 30, 31 di december 2016 y 1 di januari 
2017 tambe lo ta cera. 

Probechando cu scol ta cera dia 15 di december, ta organisa 
un competencia entre studiantenan riba dianan 16, 17 y 18 
di december. Lo dedica e weekend na hubentud. 

E scol ganado lo gana un premio efectivo cuantioso. Scolnan 
secundario na San Nicolas, esta MAVO y HAVO, ldasnan 
1-2 y 3-4 lo competi den baile, canto y obra teatral. 

Christmas Village ta habri tur dia, cuminsando for di 6:30pm 
caba. Bishit’e! 

Torneo HEINEKEN femenino fast pitch di Aruba Softball Bond a continua 

Aruba Bank Lady Tigers ta derota Tanki Leendert 
Girls pa mantene nan mes solido na segundo puesto 





Uml )) BANCO Dl CARIBE 

OFFICIÉLE KOERSEN TEN OPZICHTE VAN DE ARUBAANSE FLORIN 


GELDIG OP 2 Dec, 2016 EN TOT NADER ORDER 


valuta 

aankoop van publiek 


verkoop aan 



bankpapier 

wissels, CHQ's 
reischeques en 
overboekingen 


publiek 

Ned. Antil. Gulden 

ANG 

98.00 

100.00 

biljetten 

100.20 

Per ANG 100 




chq./overboeking 100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.32 

1.34 


1.36 

Zwitserse frank 
(per 100) 

CHF 

176.07 

176.79 


177.59 

Pond sterling 

GBP 

2.18 

2.23 


2.29 

Japanse yen 
(per 10.000) 

JPY 

154.97 

156.39 


157.96 

EURO 
(per 100) 

EUR 

187.82 

189.54 


191.44 

Deense kroon 
(per 100) 

DKK 

24.48 

25.20 


26.00 

Noorse kroon 
(per 100) 

NOK 

20.08 

20.80 


21.60 

Zweedse kroon 
(per 100) 

SEK 

18.32 

19.04 


19.84 


TORNEO HEINEKEN fast pitch femenino a 
continua riba veld di Dragon Hitters. E fuerte ekipo 
di Aruba Banlc a mustra solido riba tereno tras di 
tremendo pitcheo di Mandy Angela, kende a wordo 
releva pa Rudlyn Ras y asina sigura un victoria. 
Mester acentua cu Tanld Leendert Girls a pone 
presion desde prome inning anotando 2 careda den 
promer inning, pero no por a remolka mas. 

Aruba Bank Lady Tigers 7 careda, 8 hit, 2 error. 
Tanki Leendert Girls 2 careda, 3 hit, 2 error. Ru- 
bia Ras, kende ta wordo releva pa Elianne Kock a 
resulta pitcher perdedor. 

Miho bateadornan pa Aruba Bank ta Riangela 
Flanegin 3-3, Yonina Sint Jago, Ilajay Tromp, 
Nikkaela Jacobs tur di 2-1, Rudlyn Ras y Carienne 
Brete di 3-1. 

Pa Tanki Leendert Girls a destaca na plato den 
causa perdi Mildred Kock 3-2, Emileen Kock 1-1. 

Cu e victoria ald Aruba Bank a posiciona su mes so- 
lido na segundo luga cu 3 victoriay 1 derota. Tanki 
Leendert Girls tin 1 victoria y 3 derota. Softball fast 
pitch den pleno desaroyo. 

RIBA dia internacional di personanan cu limitacion 
Minister di Asuntonan Social drs. Paul F.T Croes tabatin 
un mensahe central. 

“Ban kibra e taboo y berguensa pa atende cu personanan 
cu limitacion. Nan ta igual na cada uno di nos y merece 
un bida digno”, Minister Paul Croes a expresa. 

Durante e siman tras di lomba e Minister a dedica na 
varios di e organisacionnan cu ta dedica na cuido y apoyo 
di e grupo aki. 

Tambe Minister Croes a mustra riba su meta di mas 
participacion di personanan cu limitacion den tur sec- 
tor di nos pais. Participacion ta keda central den bista 
di Minister Croes. 

Tur persona cu limitacion mester tin e oportunidad y e 
derecho di keda trata igual cu tur otro persona den nos 
comunidad. 

E meta aki ta un di e prioridadnan di e Minister en cues- 
tion for di comienso y cu sin duda algun, cu dunando e 
grupo aki e atencion, dedicacion y perserverancia nece- 
sario, lo logra na haci e meta ald realidad. Aruba ta conta 
cu alrededor di 8000 persona cu algun tipo di limitacion 
den nos sociedad. 

Minister Croes ta convenci cu personanan cu limitacion 
ta forma un parti importante di nos comunidad y cu 
apoyo y sosten di un y tur lo logra di integra e grupo aki 
exitosamente den tur sector di nos pais. 




uuu 

Habitantenan di bario 
Tamarijn contento cu 
Gobierno a scucha nan 
peticion pa loke ta 
iluminacion 


Esaki ta loke cu dos ciudadano di e bario, Alexander Biesum y 
Valery Pietersz-Camacho a comenta. 

Na otro habitantenan cu haci peticion, nan mensahe ta: “Pasenshi, 
pasobra boso bario tambe ta bini na turno.” 


E programa di Luz den Bario ta canando den forma intensivo pa 
algun luna caba. Tabatin un retraso, pero na momento cu e carga- 
mento di 13 mil luz LED ayega Arua, inmediatamente Elmar NV a 
cuminsa traha riba e lista di areanan unda cu mester haya puntonan 
di luz nobo, ademas di e luznan di caya cu tambe ta wordo cambia. 
Sr. Biesum tin mas cu 20 aña bibando den e bario “nobo” cu a 
wordo verkavel na Tamarijn. 

“E bario semper tabata scur. Pero mi tin cu bisa cu ami sigur ta 
contento cu Gobierno a duna nos oido y a pone luznan. 

Nos ta masha agradecido, principalmente p’e muchanan cu tin den 
e bario”. 

E cambio ald lo haci henter e bario contento. E ta algo cu nos a 
haci peticion un dos aña atras y “awe nos por mira cu Gobierno a 
cumpli”. 

Instalacion di e luznan aki ta mustra cu Gobierno ta percura pa 
mehora e infrastructura tambe pa hisa calidad di bida di e pueblo. 

Otro ciudadano cu tin basta aña bibando den e bario ta Valerie 
Pietersz-Camacho, kende ta contento cu e trankilidad di e area y 
cu e programa “Luz den Bario” a yega cerca nan. 

“Contento cu Gobierno a corda riba nos, un poco leu den mondi aki, 


y awor nos a haci peticion tambe pa caminda di asfalt mirando cu 
principalmente ora di yobida tin auto no por yega na nan cas mes.” 
E1 a expresa di ta contento y yen di speransa, pasobra mirando cu 
nan peticion pa luz a wordo honra, e ta lcere cu pronto nan lo haya 
un mihor caminda pa por yega nan cas. 

Na momento cu e luz a cende por a mira un alegria riba cara di e 
habitantenan. Sra. Pietersz a splica cu e iluminacion ta masha im- 
portante principalmente p’e muchanan cu por hunga un poco mas 
lat pafo ya sin luz esaki ta dificil, principalmente den e temporada 
aki cu ta bira scur tempran. 

“Aunke e bario ta uno sigur, niun mayor ta confortabel pa laga nan 
yiu hunga pafo den scuridad. Pero cu luz, nan por hunga trankil 
riba caya.” 

E hecho cu ta haciendo uzo di LED Light cu ta yuda spaar den gasto 
“ta un bon decision, pasobra loke cu spaar por usa pa cumpra mas 
luz pa mas bario haya iluminacion”. 


DIAHUEBS ultimo habitantenan di Tamarijn 
tabata contento, pasobra nan peticion na Gobi- 
erno pa trece iluminacion den un parti di e bario 
aki a wordo scucha. 

Luz a sende y awor nan ta sinti nan mes sigur 
y muchanan ta contento di por keda un poco mas lat pafo di cas, 
hungando cu amigonan. 

“NOS ta bayendo bario pa bario y awe a toca turno na bario di 
Tamarijn, cu tin basta tempo a pidi pa haya luz,” Prome Minister 
Mike Eman a bisa despues di e ceremonia di inauguracion di e 
prome luz LED den e area ey diahuebs anochi. 

Instalacion di e luznan LED ta forma parti di e programa “Luz den 
Bario”di Gabinete Mike Eman. 

“Nos ta bayendo di bario pa bario y awe a yega Tamarijn. Natural- 
mente esnan cu ta biba aki ta contento y p’esnan cu ta wardando, 
mi kier pa nan sa cu nos tin un compromiso pa trata di yega den 
tur bario den periodo di algun luna,” Prome Minister Mike Eman 
a bisa. 

E mandatario a menciona cu ta canando cu un programa hopi es- 
tricto tratando di yega tur siman den dos bario. 

Despues di e inauguracion simbolico empleadonan di Elmar NV ta 
sigui cu e trabou pa instala e cantidad necesario pa e area. 

E experencia cu e mandatario tin cu e programa aki ta cu semper 
cu tin un inauguracion e ta un alegria grandi. 

“E alegria cu tin p’e iluminacion ta pa diferente motibo. Scuridad 
ta haci cu e famia ta bay paden mas tempran, muchanan no por 
hunga pafo, manera si nan ta haci awe despues cu nos a cende e 
prome LED light. 

Pero tambe e ta un forma di seguridad, principalmente p’esnan cu 
ta biba nan so.” 

Pa Gobierno aki ta hopi importante, pasobra ta traha pa duna loke 
e habitante ta desea pa completa e bario unda nan ta biba. 

Dor di retrasonan grandi, entre otro dor di mantencion di infrastruc- 
tura, ta hopi trabou tin pa pone luz, caretera, canchanan deportivo. 



“Awor nos ta trata di cumpli mas hopi posibel cu tur bario,” Eman 
a bisa. 

Gobierno ta logra haya sa di necesidad di e habitantenan dor di 
cana semanalmente den barionan di Aruba. 

Den e caminatanan aki “nos a logra di haci un bon inventarisacion 
di loke e barionan mester. Ora bo ta cana bo ta topa asina hopi 
hende, ta haya sa necesidadnan di e bario. 

Hopi biaha ta cosnan manera luz, asfalt, verkeersplateau ta loke e 
bario mester y ta pone e hendenan sinti nan mes sigur.” 

Pa finalisa e mandatario a bisa cu “ora bo ta goberna cu bo orea 
hopi cerca di deseonan di e pueblo, bo por duna miho contenido 
na e compromisonan cu Gobierno tin pa comunidad. 

Tin biaha e deseonan ta cambia, pesey mester keda bishita e bari- 
onan.” 

'Sinterklaas riba Caya' di PANA, un biaha mas ta pone 
sonrisa riba cara di hopi mucha (y hende grandi) 






PA di dos aña consecutivo, un grupo di residente Venezo- 
lano, bou di e nomber di fundacion PANA (“Pa Amor di Nos 
Aruba”) ta demostra con hopi nan ta stima e comunidad 
cu nan ta biba aden. 

Durante e prome siman di december, e boluntarionan di 
PANA a colecta y procesa donacion di paña, co’i hunga y 
cuminda. 

Diasabra ultimo, pick upnan yen cu regalo a sali riba un 
parada pa distribui nan hunto cu Sinterldaas y Zwarte 
Piet den algun di e barionan di Aruba, for di Noord te San 
Nicolas. 

Den cooperacion cu Minister di Asunto Social, drs. Paul 
Croes a reuni grupo di mucha na Centro di Bario Noord, 
Club Universal na Pos Chikito y tambe na YMCA San 
Nicolas. 

E grupo no solamente a hiba regalo, pero tambe hopi alegria 
y musica pa comparti e spirito di Pasco cu esnan cu tin mas 
mester di dje. 

Lidernan di PANA, Alberto Perret Gentil, Franz Sydow y 
Domingo Aldazoro kier gradici e coordinadornan di e evento 
Veronica van der Dys, Pilar Sydow y tur hende cu a con- 
tribui y a haci di ‘Sinterldaas Riba Caya’, un exito grandi. 
Pa mas informacion riba PANA of relacion cu Sinterldaas 
Riba Caya, por fabor tuma contacto cu Alberto Perret Gentil 
na 593-4730. 

Riba algun di e potretnan ald por mira e.o. Sinterldaas y 
Zwarte Pietnan entregando regalo na YMCA San Nicolas. 
Entre e boluntarionan tabatey e famoso celebridad Vene- 
zolano Maite Delgado, mira aki cu dos otro miembro di 
PANA. Miles di saconan di regalo a keda prepara segun 
edad, genero y necesidad. Mucha y adultonan contento na 
Centro di Bario Noord. 

Boluntarionan ta sacando regalo for di pick upnan cu a 
forma e parada di Sinterkaas diasabra ultimo. 

Tur hende cla pa subi caya hunto cu Minister Paul Croes 
di Asunto Social. 

Departamento di Salud Publico trahando hunto cu KIA: 

A tene accion di prik pa malesanan contagioso 




DIABIERNA ultimo dia 2 
di december, Directie Volksge- 
zondheid Aruba (DVG) hunto 
cu KIA a tene un accion di prik 
pa Hepatitis-B pa tur trahado 
di Instituto Coreccional Aruba, 
KIA. 

Fuera di e accion ald tambe a 
haci test di Tuberculosis (TBC). 

Un di e motibonan pa e accion 
ald ta cu e trahadonan di KIA tin 
cu anda cu hopi hende den e po- 
blacion di e prizon y no sa kende 
por tin Hepatitis B. Tumando e 
accion preventivo aki ta evita cu 
e trahado por wordo contagia y 
te hasta carga e malesa p’afo di 
e murayanan di KIA. Hepatitis 
B ta viral y por causa infeccion 
den bo higra y e ta hopi peligroso 
y por te hasta fayece a causa di 
dj’e. 

E hangua ta consisti di un serie 
di tres. Un awor, e di dos despues 
di 6 luna sigui pa e ultimo. 

E tin un duracion di 10 aña. Du- 
rante e tempo aki ta haci testnan 
pa sigura cu esunnan vacuna a 
crea e anti-curpanan pa evita di 
wordo contagia cu e enfermedad. 

Si un preso drenta KIA drenta cu 
Hepatitis B, si no tin screening 
no sa kico e persona tin. 

E por morde un trahado, scupi 
riba dj’e. E por pasa esaki via 
sanger pa medio di un pleita- 
mento of bringamento y dor di 
vacuna e trahadonan ta crea un 
barera entre e presonan y e cui- 


dadonan di preso. 

Hepatitis B ta un di e tres tipo di 
virusnan hepatetico cu ta wordo 
plama na diferente manera. 
Hepatitis A ta wordo plama nor- 
malmente via cuminda, pañanan 
di cama y cuero exponi na feces. 
Hepatitis C ta wordo transmiti 
pa medio di sanger pa sanger y 
ta mas comun den uzo di inyec- 
cion y e arte di tattoo. Hepatitis 
B ta wordo transmiti facilmente 
pa medio di contacto corporal 
via fluidonan di curpa, o sea, 
sexualmente, uzo di inyeccion, 
scupi, sanger, etc. 

Fuera di e vacunanan di Hepati- 
tis B tambe a haci test pa Tuber- 
culosis (TBC). Esaki ta un test cu 
ta purbando di haci pa tur grupo 
cu ta cay bao di riesgo di keda 
contagia cu ne. 

E ta un enfermedad cu bo ta 
haya via tosamento. Si bo a bin 
den contacto cu un hende y e 
tosa riba bo, bo no sa kico e tin, 
bo ta yega cas, e particulanan ta 
drenta den bo sistema, den bo 
pulmonnan y por te hasta keda 
biba un par di aña den bo curpa 
y diripiente bo ta cuminsa sinti 
malo, baha peso, cuminsa haya 
keintura, tosa masha hopi mes 
y asina plam’e, no solamente na 
trabao pero na cas tambe. 

Esaki ta un test pa tuma un nul- 
meting (un midi inicial) pa KLA 
pa evalua si tin hende cu por tin 
e enfermedad caba of a bin den 
contacto cu un hende cu TBC 


anto e ora di eynan ta mira kico 
lo mester haci. 

Si tin hende cu berdad ta test 
positivo durante e accion aki, o 
sea, cu nan tabata tin contacto 
cu un hende cu tin TBC, mesora 
Directie Volksgezondheid Aruba 
ta haci test di pulmon of check 
via scupi pa mira si e ta presente. 

E dokter di I<IA y di Husticia a 
bisa cu esaki ta e di dos accion 
di prik cu ta tumando luga en- 
tre e trahadonan di KIA unda 
cu tur personal a wordo inclui 
riba e lista. E lista a wordo traha 
y manda pa DVG cu a check, 
adapta y verifica kendenan a 
haya e prik caba y garantisa cu 
esunnan cu no a wordo vacuna 
ainda haya esaki den e ronda aki 
y sigura tambe cu tur a haya e 
serie di tres completo. 

E lista ta basta largo y e idea ta 
pa tur riba e lista wordo inclui. 
Di parti di I<IA a duna DVG e 


lista completo pa asina verifica 
kendenan a haya e priknan caba 
y kendenan falta. Esunnan cu no 
a hay’e ainda tin cu hay’e awor. 

Rond mundo poblacionnan 
cera, manera esunnan di prizon 
incluyendo Aruba su instituto 
coreccional, ta un di e luganan di 
riesgonan mas halto di infeccion 
di malesanan contagioso. Haci- 
endo e accion di prik aki ta un 
di e miho formanan pa preveni 
cu malesanan manera Hepatitis 
B y TBC wordo plama den e 
comunidad. 

“Esaki ta un prevencion mirando 
cu e ta algo contagioso pa medio 
di diferente manera y ta traha 
cu hendenan cu por drenta cu 
ne y por contagia y asina aki ta 
disminui e posibilidad cu e tra- 
hadonan ta wordo infecta y carga 
e enfermedad bek den comuni- 
dad”, asina dr. Aro Verschuur a 
conclui. 

Hopi hende den ambiente di embeyece nan cas 

ard Sale" di ATCO Concrete Products tabata bon bishita 





CU 17.5% di descuento riba varios modelo di pavers y cu descuen- 
tonan special riba ldinkers, riba bloki, concret, santo y mucho 
mas, ATCO Concrete Products a entusiasma tur esunnan cu ta 
den ambiente di drecha y embeyece nan cas pa e temporada aki 
di fin di aña. 

Nan tur a bishita e “Yard Sale” diasabra mainta te cu merdia, cu 
a bay hunto cu presentacion di Arugaldo. 

E temporada ald ta conoci pa drecha cas, otronan ta drecha cura, 
pone ldinkers den cura pa no solamente haci e cas mas nechi, pero 
tambe pa hisa balor di e cas completo. 

Asina tambe otronan trahando den cura ta drecha tur locual tin 
pa mehora y embeyece. 

Mester menciona cu a topa cu basta hende cu a sufri daño na cas dor 
di awacero di algun dia atras, a probecha di e descuentonan special 
pa cumpra tur locual tabatin mester pa pone cas na “ordo” atrobe. 

ATCO Concrete Products a cuminsa como un division di ATCO 
na aña 1988, for di tempo di construccion di Sonesta Hotel y Hy- 
att Regency. E tempo ey a trece un planta portatil di concret, cu 
despues a muda pa nan planta na Barcadera. 

Cu añanan e compania a desaroya te cu 90 empleado, un fleta di 
trucknan pa haci entrega di nan productonan cu ta varia for di 
concret, bloki, pavers, santo, piedra y mas. 

Den e ultimo añanan a añadi un “washing plant” na nan planta na 
Barcadera cu ta brinda posibilidad pa recicla e mesun productonan. 
Separa di nan oficina y planta na Barcadera, ATCO Concrete Prod- 
ucts tin oficinanan di benta situa na Barcadera, na Shaba (Noord), 
na Dakota (Oranjestad) y na San Nicolas. 

Partido MEP ta satisfecho cu intercambio na reunion di COPPPAL 


Metemento di Hulanda tabata un punto di discucion fuerte 



DIAHUEBS 1 di December ultimo, 
un delegacion di partido MEP a asisti n’e 
“Conferencia Permanente de Partidos Po- 
liticos De America Latina y del Caribe” 
(COPPPAL). 

E delegacion a consisti di Presidente di par- 
tido sr. Gerrit Croes, Secretario encarga cu 
Relacionnan Internacional sr. Joe Koolman, 
Comisiarionan di Directiva di MEP sra. 
Setty Christiaans-Yarzagary y sra. Mireille 
Sintjago. 

Durante e encuentro aki cu diferente pais 
den Reino Hulandes conhunto cu e organ- 
isacion COPPPAL, varios problematica a 
bin riba mesa. 

Notabel tabata cu tur presente a trece dilanti 
nan puntonan di desacuerdo cu Hulanda. 
Metemento di Hulanda tabata un punto di 
discucion fuerte y e manera con Hulanda ta 
impone, tin e paisnan rabia. 

Tambe a wordo menciona e procedura con 
Gobernador a wordo eligi y e introduccion 
di CAFT. 

Representatenan di Corsow a splica e situa- 
cion actual y a mustra con nan a perde au- 
tonomia despues di 10-10-10. 

A apunta algun diferencia con cierto proce- 
dura a bay na Aruba y na Corsow, entre otro 
e Status Aparte. 

Locual a wordo remarca tabata e hecho cu 
Corsow a ricibi un “schuldsanering” y cu pa 
Aruba esaki no tabata e caso, mientras cu 
pa islanan BES tambe a conoce un “gezonde 
start positie”. 

Statia a expresa su problemanan grandi cu 
e ta encontra cu Hulanda, na unda hasta 
pagonan salarial cu ta responsabilidad di 


Gobierno Hulandes a wordo para. 
Presupuesto no a wordo entrega na tempo y 
tabata tambe irealistico cu a haci cu Hulanda 
a tuma e tal decision. 

Statia a experencia cambio di Minister di Fi- 
nansa dor di Hulanda sin a wordo consulta. 

E representante di “Nos Kier Boneiro Bek” 
(NICBB) tabata presente y a duna un spli- 
cacion basta amplio di nan actividadnan 
cu nan mensahe clave pa stop colonialismo 
Hulandes y pa stop di sigui abusa di e pueblo 
nativo di Boneiro. 

Esald tambe despues di 10-10-10. 

Nan a splica tambe tocante cambio di leynan 
electoral unda cu awor un Hulandes por 
drenta Bonaire, mirando cu awor ta cu un 
adres local so nan mester pa drenta, pero 
ya despues di 3 luna nan ta ricibi derecho 
di voto. 

Nan a indica tambe cu e cantidad di Hu- 
landesnan cu ta drentando Bonaire ta un 
cantidad significante y cu si sigui asina por 
premira cu den poco tempo e nativo lo bira 
minoria riba nan mesun tera. 

E ultimo aki tin isla di Bonaire sumamento 
preocupa mirando cu nan ta core e risico di 
perde nan identidad. 

Representantenan di NKBB a haci un peti- 
cion di sosten na Aruba, na demas islanan 
y na COPPPAL p’asina nan por yega Na- 
cionnan Uni y ventila nan problemanan. 
Nos di MEP a mustra solidaridad y sosten 
den nan causa. 

Pa loke t’e punto di agenda, status politico 
di Aruba, aña pasa den asamblea general di 
COPPPAL na Sto. Domingo lider di MEP 
sra. Evelyn Wever-Croes a haci un presen- 


tacion den cual el a pidi COPPPAL sostene 
Aruba den e lucha pa recobra su autonomia. 
Tur e puntonan aki a wordu treci dilanti den 
su totalidad durante e conferencia recien na 
Bonaire. 

Den un reunion bastante intensivo, a resalta 
claramente e necesidad pa hunto cu COPPP- 
AL yega na Nacionnan Uni pa denuncia e 
manera con Hulanda ta tratando paisnan 
mustrando su poder y lubidando e Statuut 
firma cu Nacionnan Uni na unda e ta mara 
pa cumpli cu cierto acuerdo. 

Manolo Pichardo, Presidente nobo di 
COPPPAL a recomenda Aruba, Corsow y 
Bonaire pa uni p’asina hunto cana e caminda 
pa yega na Nacionnan Uni. 

Formando un bloke lo por tin mas signifi- 
cacion mirando cu hunto por demostra mas 
forsa cu si cada haci esfuerso separa. 

Nos a ricibi conseho y sosten di COPPPAL 
den esaki y sigur pa pone presion politico 
internacional riba Hulanda via Nacionnan 
Uni. 

Na final di e reunion a procede pa traha riba 
un lista di resolucion, na unda Aruba a inclui 
un breve historia di su experencia. 

Un peticion pa sosten na nos tur a wordo 
entrega na COPPPAL como un garantia cu e 
lista di resolucion lo wordo procesa y cumpli. 
Tabata un reunion hopi fructifero unda 
nos a comparti y a ricibi hopi informacion 
valioso. 

Na final por bisa cu nos a sali masha satis- 
fecho y contento cu e resultado di e reunion 
pero tambe cu e resolucion cu a wordo pre- 
senta, segun vocero di MEP. 

ATA a yama bon bini 

Aruba a ricibi prome buelo di aerolinea nobo Wingo 


DIASABRA ultimo, den presencia di representante di Ministerio 
di Turismo, e ekipo di Aruba Airport Authority, Aruba Tourism 
Authority, y AHATA Aruba a ricibi e prome buelo di Wingo pro- 
cedente di Bogota, Colombia. 


A elabora rib’e importancia di e mercado Colombiano pa Aruba 
y con Wingo lo ta un socio importante den yuda sigui posiciona 
Aruba como e isla favorito di e Colombianonan, esaki ta porsierto 
resultado di encuesta haci dor di despegar.com e aña aki. 



Wingo ta un aerolinea nobo den e mercado di Colombia y cu su 
ruta pa Aruba ta hacie e di bintinuebe aerolinea cu Aruba ta yama 
bon bini. 

Aruba ta un di e diesdos ruta di Wingo cu lo sali for di Bogota, y 
parti di e tres cu ta wordo introduci pa e region di Caribe. Wingo 
lo ta bulando dos biaha pa siman pa Aruba. 


Jurgen Benschop, COO di Aruba Airport Authority a hiba palabra 
yamando e aerolina nobo aki bon bini na nos isla y a elabora rib’e 
hecho cu e mercado Colombiano ta uno cu hopi pontencial pa 
Aruba, mas ainda awo cu e visa a wordo elimina. 


Durante e prome dies luna di 2016 a nota un crecemento di 39% 
den e fluho di bishitante Colombiano y meta ta pa sigui crece e 
mercado aki den 2017 cu un minimo di 25%. 

Ronella Tjin Asjoe-Croes a splica con Wingo su strategia lo ta uno 
cu por yuda cu esaki: “La operación de Wingo, con su propuesta de 
bajo costo y servicio de excelente calidad, potencializará nuestro 
objetivo de atraer jóvenes profesionales colombianos y también un 
turista un poco más adulto que busca gastar en la isla pero ahorrar 
en costos de tiquetes para tener mayor disponibilidad de dinero y 
disfrutar más del destino.” 

Representante di Wingo, Carolina Gomez, tambe a 
hiba palabra y a gradici pa e cooperacion ricibi te 
cu awor. Riba e vuelo inaugural a biaha Directora 
di ATA pa Latino America, Miriam Dabian. 


CEO di Aruba Tourism Authority, Ronella Tjin Asjoe-Croes, tambe 
a hiba palabra di felicitacion y a yama e ekipo di Wingo bon bini 
riba nos isla. 

Aeropuerto a ricibi su di 29 aerolinea 



Lo opera 2 bes pa siman for di Bogota pa Aruba den un 
avion737-700 cu capacidad di transporta 142 pasahero 




“AEROPUERTO di Aruba ta masha contento di yama 
WINGO bonbini riba nos isla, den e prome vuelo di un cantidad 
cu lo sigui. Di nos banda lo traha duro pa esaki bira un relacion 
duradero y exitoso pa nos tur”, asina Jurgen Benschop, Chief 
Operations Officer di Aruba Airport Authority N.V. a duna di 
conoce durante un ceremonia special na ocasion di e yegada di 
e prome vuelo di WINGO diasabra atardi. 


Jurgen Benschop a enfatisa cu na e momento ald Aeropuerto di 
Aruba ta conta cu 11 vuelo directo pa siman for di Colombia, 
banda di 11 vuelo indirectamente for di Colombia pa Aruba. Cu 
esey ta mustra claramente cu nos tin un cantidad di pasaheronan 
yegando for di dicho destinacion, cu de facto ta un bon hub tambe 
pa henter Latino America. WINGO pa Aruba ta nifica mas bien 
conexion directo cu Bogota, Colombia. 

Separa di e C.O.O di A.A.A, tambe a hiba palabra e ehecutivo 
di WINGO, esta Carolina Gomez, cu a elabora riba e prepara- 
cionnan y e entusiasmo grandi di e aerolinea, cu apenas a inicia 
su vuelonan dia 1 di december ultimo. Nan ta orguyoso di a 
scoge Aruba entre nan prome destinacionnan y ta convenci cu 
e ruta lo ta exitoso. 

WINGO ta un “lowcost carrier” cu a start vuelonan ideay vuelta 
pa apenas $159,= for di Bogota pa Aruba. 

WINGO ta bulando cu 4 avion Boeing 737-700 cu capacidad di 
142 pasahero for di E1 Dorado International Airport na Bogota, 
Colombia. Nan a anuncia mesora vuelonan pa Aruba, 2 bes pa 
siman y varios destinacion den Colombia mes, Costa Rica, Cuba, 
Republica Dominicana, Ecuador, Guatemala, Mexico, Panama 
y Venezuela. 

Riba e fotonan adhunto por aprecia momento di yegada na Aruba, 
den cual bomberonan a percura pa e saludo tradicional cu awa. Pa 
mas informacion bishita www.wingo.com pa iterinario, tarifanan 
y mas. WINGO ta uza e slogan “Una nueva forma de volar”. 

Dos auto envolvi den 


DIADOMINGO atardi, un accidente a sosode na crusada di 
Tanki Leendert y Catiri, unda dos auto a keda envolvi. 


accidente pa falta di 
preferencia 


Un dama chauffeur lo a subi crusada sin duna preferencia na un 
Yaris, consecuentemente nan a dal contra otro. 

Den e Yarid tabatin un dama di edad halto cu tabata basta spanta 
y a solicita presencia di ambulance pa haci un chekeo medico. 



/, Cumana 76 

Y Oranjestad,Aruba 

Tel: 588-6699 
Fax: 588-6698 
Cel : 593-0857/560-1403 


Juan 11:25 

Hesus a biséAmi te e resurekshon I e bida. Esun 
ku pone fe den mi, maske e muri, lo bolbe biba." 
Cu inmenso tristeza nos ta participa fayecimento 
di esposa, mama, yiu y ruman : 



Abileen Yatzel 
Boekhoudt Albertsz 

Mihor conoci como"Abi" 

*21-12-1988 -101-12-2016 

Acto di entiero lo wordo anuncia despues 



Si un hende muri, lo e bolbe biba?Tur e dianan di 
mi lucha lo 

mi spera, te ora mi liberashon bin. Abo lo yama i 
ami lo 

konstesta'bo. Lo bo anhela na e obra di bo 
mannan. Job 14:15. 

Cu inmenso tristeza na nos curason, nos ta 
anuncia fayecimento di: 



Charles Ceaser Schónherr 

Mihor conoci como Chalie 
25-10-1965-27-11-2016 


Acto di entiero lo wordo anuncia despues 



/. Cumana 76 

Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 


Victima ta wordo 
atraca den baño 
na Certified 


Cu inmenso dolor y tristeza na nos curazon, pero 
conforme cu boluntad di Dios nos ta anuncia 
fayecimento di: 



Sra. Olivia 
Franken-Flanegin 

mihor conoci como Shon Iva 
*17 oktober 1942 
M 1 december 2016 

Acto di entiero lo wordo anuncia despues. 

_ 





Cel 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


"Laga tur locual cu ta spera mi ta bunita 
Laga tur locual cu mi encontra na caminda ta 
bunita 

Laga tur locual cu ta rondonami ta bunita 
Y laga esakinan termina den tur bunitesa" 


DIASABRA mainta, un atraco arma a 
tuma luga den area di Certified, pa cual a 
pidi presencia inmediato di Polis. 

Polis a presenta n’e sitio y topa cu e victima, 
kende a conta cu un homber a sigui su tras 
te den baño y saca un arma di candela riba 
dj’e. E atracador a ranca cadena di e victima 
y core bay subi den un Yaris color shinishi. E 
number di e auto ta conoci caba y Polis a sali 
en busca di e Yaris, pero sin mucho resultado. 

Atraco Team a wordo notifica di e caso. Di 
acuerdo e victima, e atracador tabatin pechi 
blanco bisti. Probablemente camara di sig- 
uridad lo a capta e atracador y e Yaris cu el 
a uza durante su escape. 



Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 


Cu inmenso tristeza nos ta participa cu a bay 
sosega den brasanan di Señor: 



Sr. Edmond Pascual Giel 

Mihor conoci como "Eddie" 

*15-08-1946-130-11-2016 

Acto di entiero lo wordo anuncia despues 


Cu inmenso tristeza na nos curazon, pero 
conforme cu boluntad di Dios nos ta participa 
fayecimento inesperadamente di: 



Robert Antoni Maduro 


Acto di entiero lo wordo anuncia despues 

A detene 4 persona pa sea ta ilegal na Aruba of pa tin droga den nan poder 

Flex-Team di Polis ta sigui cosecha exito cu nan controlnan 



SIGUIENDO den nan tra- 
baonan incansabel pa combati 
criminalidad riba nos isla, Flex- 
Team a tene e di 29 siman di 
accion, entre dia 21 pa 27 di 
november ultimo. 

A actua contra gruponan aglom- 
era na luganan conoci, manera 
Manuelitos, Cirkle-K, Hotel 
Bacarat, casnan di pueblo na 
Noord, Madiki y Sero Patrishi a 
uza man duro pa trece siguridad 
den comunidad. 
Establecimentonan manera Lek- 
ker, De Olde Molen y Cas Ca- 
suela a ricibi bishita di control 
y a percura pa despues di ora di 
cera tur hende move mas lihe 
caminda pa nan cas. 

Siguiendo pa otro “hotspotnan” 
riba e isla, e team a controla den 
Arendstraat, Canoastraat y Ko- 
rvetstraat. Esald ta wordo haci 
en conexion cu e ultimo desar- 
oyonan unda tabatin tiramento 
y menasa den Canoastraat y 
Korvetstraat na haltura di Bud- 
weiserbar. 

Tur esunnan agrupa dilanti e 
bar a wordo listra y controla 
mirando cu e luga ta bon conoci 
como un spot di bende droga. 

Control a sigui despues na e cas- 
nan di pueblo na Bushiri, Madiki 
Kavel, Seroe Patrishi, Sabana 
Basora-Noord y Noord, Duart- 
estraat y Heidenstraat. A con- 
secuencia di e ultimo tiramento 
den Duartestraat y Heidenstraat 
na Noord, Flex-Team ta controla 
constantemente pa evita cu tipo 
di susedidonan asina por ripiti. 

Tur e gruponan cu durante 
anochi ta reuni na haltura di 
Eagle Beach bebiendo alcohol y 
scuchando musica cu volumen 
halto a wordo atendi y hala for 
di e luga. 

Otro luga unda ta gusta agrupa y 
scucha musica cu volumen halto 
combina cu consumo di alcohol 


ta e parkeerplaats di The Village 
y esakinan a wordo atendi na e 
mesun manera cu Eagle Beach. 

For di diasabra dia 26 di novem- 
ber cuminsando for di 6’or di 
atardi te cu diadomingo dia 27 di 
november 6’or di atardi, bao di 
ordo di Hues, a tene listramento 
preventivo pa “Vuurwapenveror- 
dening” (LVM, ley riba arma di 
candela y droga). 

Durante e accion aki yegando 
na haltura di Juan Jacobstraat a 
bin topa cu tres persona sinta y 
a dicidi pa listra nan preventiva- 
mente mirando cu nan ta den un 
zona cayente. 

E listramento preventivo a con- 
duci na detencion di M.A.F. di 
47 aña, pa motibo cu den su tas 
a bin haya 7 saco di marihuana 
y uno cu un piedra di cocaina cu 
ta un infraccion riba ley di droga. 
Durante e mesun accion cu a 
sigui tambe a detene dos persona 
pa infraccion di ley di LTU (sin 
permiso), tur di Venezuela. A 
detene e conocido di Polis “Bam 
Bam” Quant dilanti di KFC 
den un auto Hyundai Teracan 
shinishi. 

Hayando e holo di marihuana 
a dicidi di pidi e auto pa para, 
pero esaki a sigui core. A logra 
para e auto den Zuster Cheru- 
binestraat unda a detene A.M.B. 
(BAM BAM) Q. pa posesion di 
un sigaria di marihuana. Fuera di 
e sigaria di marihuana e team a 
haya un tas cu mas productonan 
ilicito, entre otro, saconan di 
cocaina y placa. 

Den e accion aki un di e person- 
anan den a auto a dicidi di baha 
y cuminsa core bay, pero Polis 
a persigui y a logra gar’e y trece 
bek. Den auto aki a haya den e 
tas droga y placa den diferente 
denominacion como tambe un 
cedula cu a bin resulta di ta 
esun cu a core bay. A pasa tur 


cos pa e departamento di crimen 
organisa. 

A para un auto sospechoso cerca 
di e cas di choller den St. Lucias- 
traat unda cu e homber R.F.B., 
naci na Aruba tabata sinta den 
su auto. Ora cu e team a yega 
mas cerca a bin nota cu B. tabata 
uzando droga. 

Na Eagle Beach a bin topa cu 
un Toyota Tercel cu ocupante 
M.G.Q. naci na Aruba y den 
e caso aki no tabatin ningun 
particularidad. Otro persona cu 
tabata na e mesun luga, E.R.F. 
naci na Aruba a wordo haya cu 
un sker den su auto y esaki a 
wordo kita for di dj’e. 

A sigui pa listra un otro auto cu 
ocupante A.A.T. naci na Aruba 
y den su auto a bin haya un 
aparato pa mula marihuana y 
esaki a wordo tuma den beslag. 


Fuera di esakinan na diferente 
otro lugarnan, manera cerca 
di Lelcker Restaurant, banda 
di Panaderia Moderna, Ran- 
chostraat, banda di Imeldahof, 
Olde Molen y Linear Park a para 
diferente autonan sospechoso 
unda cu a haya aparatonan pa 
mula marihuana, sker, saconan 
di cu cantidad chikito di cocaina 
y marihuana. Tur esakinan a 
wordo tuma den beslag durante 
e controlnan haci. 

En total durante e siman di 21 
pa 27 di november Flex-Team a 
ehecuta 198 control, 23 auto a 
wordo para. Resultado di e ac- 
cion aki tabata 4 persona deteni, 
2 bao di ley di LTU y 2 bao di 
ley di LVM. Un accion cu a 
produci hopi materialnan ilicito 
y ta bisa esunnan cu kier anda 
den mundo baho cu na Aruba no 
tin luga pa nan. 

E tin un lazo fuerte personal cu San Nicolas 

Minister Bussemaker a bishita museonan na San Nicolas 





PA finalisa e biahe di trabou na Aruba, 
Prome Minister Mike Eman a invita 
Minister di Enseñansa, Cultura y Cien- 
cia di Hulanda sra. Jet Bussemaker, pa 
un bishita na Museo Nicolas Store y Wa- 
tertoren cu a bira un Museo Industrial, 
ambos situa na San Nicolas. 

Di e forma aki, e mandatario Hulandes a 
wordo informa di e historia di Aruba, for 
di tempo di e ‘Isla Inuti’l te cu desaroyo 
di turismo y e prosperidad cu conoce 
awendia. 

E mandatario Hulandes a keda satisfecho 
cu e bishita cortico, aunke esaki no ta- 
bata e prome biaha cu e tabata rib’e isla. 

Durante e bishita cortico aki, Minister 
Bussemaker a topa cu Gobernador, 
Minister di Enseñansa y Prome Minister 
Mike Eman. Den e combersacionnan aki 
a elabora riba e forma con studiantenan 
Arubiano ta wordo miho prepara pa nan 
estudio avansa na Hulanda. 

Pero tambe a bay rib’e tema di pago di 
debe di studio cu bay bira di un forma 
mas facil, ya cu DUO lo bay habri un 
cuenta bancario riba cual e pago por 
wordo deposita na Aruba mes, sin mester 
paga gastonan di transaccion. 

Den e encuentro cu Prome Minister a 
papia riba temanan di cultura y monu- 
mento y di biaha el a haya e invitacion 
pa bishita e dos museonan nobo na San 
Nicolas. 

“E watertoren a wordo converti den un 
Museo Industrial masha bunita mes”, 
tabata opinion di Minister Bussemaker, 
agregando cu por mira cu toch e edifi- 
cionan a mantene nan diseño original. 

E mandatario a bisa cu el a bishita e isla 
algun biaha caba. “Mi casa a pasa su 
hubentud aki den e bario di San Nicolas 
y mi suegro tabata director di un scol na 
San Nicolas. Pues mi tin un laso personal 
fuerte cu San Nicolas pa cual mi ta con- 
tento di mira e desaroyo ald. 

E edificionan a haya un bida nobo”, e 
mandatario Hulandes a duna di conoce, 
na final di e bishita pariba unda cu el 
a wordo compaña pa Prome Minister 
Mike Eman. 

Minister Jet Bussemaker a firma acuerdo 
di cooperacion cu Gobierno di Aruba 

Un acuerdo riba tereno di restauracion di monumentonan 



PROME Minister Eman, al- 
abes Minister di Cultura tabatin 
un encuentro cu Minister Bus- 
semaker di Enseñansa, Cultura 
y Ciencia di Hulanda, kende 
tabata na Aruba riba un bishita 
cortico di trabou. 

Presente na e reunion aki tabata 
staff di Minister Bussemaker, sr. 
Philipe La Reine, Presidente di 
Raad van Bestuur di Fundacion 
Museo Arubano, sr. Roly St. 
Jago, Presidente di Monumen- 
tenfonds, sra. Anne Witsenburg, 
Directora di Monumentenfonds. 


Durante e reunion Minister 
Bussemalcer y Minister Eman a 
firma un acuerdo di cooperacion 
riba tereno di restauracion di 
monumentonan na Aruba. 

Prome Minister Eman: “Den 
pasado caba nos a yega na cierto 
acuerdonan di cooperacion y 
palabracionnan concreto lcico 
nos por haci hunto den Reino 
riba tereno di monumentonan. 
Resultado di esey ta cu e dife- 
rente fundacion na Hulanda a 
sostene Aruba. 

No solamente a crea vehiculo- 
nan financiero pa loke ta res- 
tauracion di monumtonan na 
Aruba, pero tambe a nace un 
cooperacion masha positivo cu 
a sostene Aruba enormemente 
riba tereno di conocimento.” 

Eman a bisa cu e mes tam- 


be tin bon experiencia den haya 
conocemento for di stadsdeel 
Amsterdam. Cu nan a delibera 
con crea un sorto di NGO en- 
tidad cu por bira un siguiente 
pista pa loke ta restauracion 
di monumento y con restaura 
monumentonan y haci nan sos- 
tenibel unda ta posibel. 

“Nos a siña y intercambia hopi. 
Asina nos a lanta e fundacion 
‘Renobacion Aruba NV. 

Awor tin un di tres coriente 
hunto cu sector priva pa sigui 
restaura monumentonan na Aru- 
ba”, e mandatario a agrega. 

Un punto specifi- 
co den e acuerdo 
firma ta cu un 
suma di placa a 
keda fiha pa 
financia 


restauracion di monumentonan. 
Segun Eman: “Alci ta trata di 
financiamento di un suma di 
500 mil euro na un interes hopi 
abou. Cu un suma igual nos a 
restaura caba dos monumento 
masha special den pasado cu ta e 
watertoren na Oranjestad y esun 
na San Nicolas.” 

Eman a bisa di ta masha conten- 
to cu e acuerdo di cooperacion 
aki ya cu esaki ta yuda Aruba 
mantene su monumentonan cu 
ta di balor historico pa e isla. 

Den oranan di atardi Min- 
ister Bussemaker hunto 
cu Minister Eman a 
bishita e watertoren 
na San Nicolas. 

Maria College a resulta e gran ganado! 


Good4theNeighborhood Sport Edition tabata un exito rotundo 

Aruba Bank a enfoca e programa e aña aki riba esfuersonan den deport e 




ARUBA Bank durante di henter aña tin diferente programa cu ta 
subraya e funcion di e institucion bankero como “un bon bisiña” 
den comunidad. 

Good4theNeighborhood (G4N) a crece y bira den transcurso di 
añanan un di e esfuersonan mas popular, unda cu ta incentiva 
hobennan pa haci un diferencia den e comunidad cu un proyecto 
cu nan mes a crea basa riba rekisitonan presenta pa Aruba Bank. 

Pa aña 2016, Aruba Bank a dicidi di lansa un “sport edition” pa 
cual a ofrece cuater scol e oportunidad pa crea un programa di 
movecion/deporte cu ta motiva miembronan di nos comunidad pa 
move mas, y disfruta di actividad fisico. 

E programanan presenta a refleha exactamente loke Aruba Bank su 
meta ta cu G4N, esta pa e hobennan traha hunto, demostra nan 
creatividad, e actitud di trabao den eldpo, desaroyo di habilidad 
nan y siñamento, como tambe planning. 

Good4theNeighborhood Sport Edition, tabatin un acento riba 
bienestar fisico y mental, salud y desaroyo di nos comunidad. A 
scoge e tema basa riba e lasonan amplio di Aruba Bank cu deporte, 
a traves di su sosten na numeroso clubnan deportivo, actividad 
y eventonan, eldponan y mas recien e reconocemento como “E 
Partner Oficial di Comite Olimpico Arubano”. 

E teamnan di 5 alumno y 2 docente di Filomena College, Ibero 
American High School, Maria College y Colegio San Antonio a 
demostra un spirito deportivo excelente. 


Pa 3 luna largo nan a traha masha duro riba e proyectonan y entre 
nan un cuerpo di hurado a scoge un ganado. 

E evento final a tuma luga na Compleho Deportivo Frans Figaroa, 
unda e hobennan a gosa di un evento deportivo y dibertido, organisa 
pa Aruba Banlc mes. 

E hobennan a bataya otro un biaha mas, e biaha aki den diferente 
disciplina di deporte y wega, incluyendo rancamento di cabuya y 
basketball. Aruba Bank a pone un bunita premio disponibel pa e 
ekipo triunfante di e G4N 2016 Games. 

E maximo ganadonan di G4N- Sport Editon ta Maria College! E 
di dos y di tres luga a bay pa Colegio San Antonio y Filomena Col- 
lege, respectivamente. Ibero American Highschool tambe a haya 
un premio pa “Awesome Team”. 

Durante di e 3 luna di e proyecto G4N2016, cada scol mester a 
presenta nan proyecto riba social media tambe. E ganado di e premio 
special riba social media ta Maria College pa nan proyecto dedica 
na Cas Shabururi, Fundacion Sonrisa y Ambiente Feliz. 

Pabien na Sheandy, Maria, Charrick, Giandre, Fransheady, Mr. de 
Cuba, Mr. Solognier, Mr. Arendsz y Juf. Garrido. E miembronan 
di hurado a confirma cu e ekiponan a haci un trabao fabuloso y ta 
merece elogio pa nan presentacionnan. 

Aruba Banlc ta gradici tur e scolnan participante y cada participante 
riba nan mes pa nan bunita esfuerso y trabao fantastico. 

































































AWEMainta Dialuna, 5 December 2016 


35 


Minister Paul Croes ta sostene PANA pa haci casi 300 mucha hopi feliz 



DURANTE diasabra mainta y merdia Minister di Asuntonan 
Social drs. Paul Croes a compaña e boluntarionan di fundacion 
PANA (Pa Amor di Nos Aruba) den realisa nan actividad anual di 
‘Sinterldaas Riba Caya’. 

Pa di dos aña consecutivo, ta reparti casi 300 regalo pa muchanan 
na Aruba. Te hasta yiu homber di Minister Croes, Paul-Addison 
a uni na e accion y tabata un Mini Pietje haciendo e muchanan 
contento. 

“Organisacion PANA, nos ministerio y nos team social a regala 
un cantidad di mucha di menos recurso casi 300 regalo. Un gesto 
sigur di aprecia di e grupo di Venezolanonan residencia ald na 
Aruba,” asina Minister Croes a comenta na un di e tres stop cu a 
haci durante dia. 

“No solamente bo ta regala nan algo material, sino tambe bo ta 
inspira un alegria y un sonrisa riba nan cara”, el a agrega. 

E dia a cuminsa na Centro di Bario Noord caminda e muchanan a 
haya masha hopi regalo cu e organisacion a sa di prepara. Despues 
a sigui pa Club Universal na Pos Childto caminda tambe tabatin 
hopi mucha di e bisindario a bin recibi regalo. 

Pa finalisa, henter e grupo di boluntario, Sinterldaas, Zwarte Piet 
y Minister Croes a bishita YMCA na San Nicolas. 



“Mi lder a gradici mi ekipo di oficina hunto cu Departamento di 
Asuntonan Social cu sin duda a yuda hopi den e organisacion, tambe 
Centro di Bario Noord, Club Universal y YMCA San Nicolas. Ora 
bo haci e tipo di esfuersonan ald, e ta yena bo cu satisfaccion y 
alegria. 

Pabien na e organisacion PANA cu un tremendo iniciativa y nan 
por conta cu nos apoyo sigur den futuro”, asina Minister a finalisa 
bisando. 

